Nia injo sekre aplikasi arenna skyscanner. Inne applikasia sanna pore na punna eroki akboya hotele hotele lammoro punna ero tawaa mange dakka dakka. Inne applikasi iyya, kulle tawwa ambandingkan harga na sekrea hotele ri loe aplikasi iareka tampak pammalliang hotele. Inne sanna na lomo lomo, na tena mo ni parallu nyungke loe applikasi la ambangkingkan harga, na sekremo applikasi ni sungke. Ia mi injo SkyScanner, loe tau ngareki injo Skyscanner untuk tiket kappala rikbaji. Anu pale, kulle tongi nipake cini harga na hoteleka. Punna eroki pake i inne applikasi iyya, anu sanna lomo lomona todo, na assala nia ja hp iareka komputere na jaringanna internetka, jari imi injo.


Battu cakdi memangji nangai akkarena olahraga kasti, anne jaipi tau nampa kulle akkarena, punna ri Amerika, sintanjaki olahraga bisbolka. Punnanitabami bolayya, lari maki akkaliling sanggenna ni guppa issedek tampak pakaramulata. Biasa anne riolo wattunta cakdi, nikarenai punna jang moterekmi sikola sollanna tena na jai dudu tau. Mingka paralluki pelang-pelang dappeki bolayya, teaki nataba kacayya ri sikola. Ka ni issengmi punna sikola SD tala niak kijai lapangang kastina njari lalangji ri aulayya akkarena taua kamase. Mingka punna jagoki akkarena kasti, na issengi gurua nasabak sukkaraki anne olahragayya. Sayangna kamma-kammayya anne tenamo niak kucinik anak-anak kakkarena kasti ka maraeng mami nakarenai anak-anaka kinne ka maraeng tommi pole generasina towwa.


Anak-anaka kinne biasa lingui olahraga apa bajik napilei ri sikolana, ka jai dudu pappileang. Kinnemi paralluna tau toayya na arahkangi anakna olahraga apa nangai siagang kemae niak bakatna ri olahraga apayya. Kullei ki kutaknang anakta kua apa olahraga nungai? Sannang ko punna nugaukangi anjo olahragayya. Punna nakuai anakta tena kuissengi apa. Kulleki arahkangi, punna umuruk annang sanggenna sampulo taung kulle ki pantamaki basket ri sikolana, nasabak anjo basketka kullei liba napakalompo tinggi anak-anaka nasabak ri umuruk annang taung libai limpo anak-anaka. Maraenganna anjo, basket parallui akkarena tim, niakpi urangna, njari kulle tongi appilajarak antekamma batena kerjasama, kompak surang agangna, tena na egois, parallui akbage bola sollanna kullei ammeta.


Anjo taua punna ak khotbah ii tena na lompo lompo sakrang na singkamma tau larro larro aa, mingka bella battu ri kesan normatif. Ki langerek ki khotbah na singkammai siagang ni ikuti kuliah filsafat antu tema na stoikisme, fokus mae ri hal hal katte kullea ni kendalikan, nampa teai ki berkutat mae ri hal hal ri luarak na kehendak ta. Anjo tau aa na tunjuk kangi antara happines siagang contentment, tekamma cara na barak katte kulle tena na narrusuk ni lallung moment moment anjari alasan ta bersuka cita mingka malo ni tarima hal hal ri rampik ta kulle ta parek kah hakekakna, katte kulle ni rasakan apa apa antu labbi ja battu ri anu sannang nga, mingka todong bahagia sekaligus ni buntuluk tannangan ta.


Yoga kullei na tambah seimbang na kalea a'raga Yoga, ri gaukang ri balla kulle tonji. Tena ji na susah ri gaukang a'raga Yoga ya. Ri gaukang mi gerakan gampang na na tena ji na taba ki. Kulle ji ri gaukang kale-kale ri balla na ri cini ki contohna ri hp ya ka jai ji video na ri youtube. Niak siapa gerakan gampang na ri gaukang anjo cat pose, cobra pose na child pose. Kulle ki accini ki gerakan na ri youtube nampa gaukang mi ri balla. Yoga biasa na ri gaukangi ri rateanna matras tipisi' ka. Teai ji ka'bala ka matras na.


Punna niakki ri Jakarta na erokki mange cinik Monas, akdongko bajaj laloki. Anne bajaj iareka pakdongkokang tallu rodayya, loe niguppa ro Jakarta. Rodana niak sekre ri dallekang siagang ruayya niaki ri bokoang. Bentuk kemudina bajaj singkammai kemudina motorok, tena nassingkama oto iyya. Punna ri Jakarta, niak rua warna maraeng, iamintu gau’ siagang eja cui cui. Tau kullea akdongko bajaj, ruaji, kulleji nitamba anak-anak, mempo ngaseng ri bokoangna tau ngeranga bajaj. Sa’ra masina bajaj sanna’ geggerekna ri tolia, mingka nasabak cakdiji tanjakna, kullei kidongkoki anne apalagi punna maceki ri aganga kulle nipanjari andalanga jeka pakdongkokanga punna kale-kalengtaji atau sipakruaki, ka lammorok tongi poeng ballinna nibandingkang taxi atau punna akdongko grab ki.


Balla adat battu ri daerah Sumatera Barat anjo niak balla Gadang. Anne balla adat na Sumatera Barat salah se're na balla adat mewah ri Indonesia. Anne Balla adat Gadang punna ri paentengi harus pi na dallekang ri Utara. Tena kulle ri arah maraenga. Anjari sisi balla adat na ri timur, barat na selatan anjari pattongko dinding balla adat na Gadang. Puncak rateang na anjo atap na balla Gadanga sikamma tanduk na tedonga. Ka cidu' ki rate sikamma tanduk tedong. Biasa na balla adat Gadanga anne ri sabbu tongi balla Godang, Bagonjong na Baanjuang. Paling jai ri gappa anne balla adat ka punna battu ki ri propinsi Sumatera barat.


Tea ii akkarena siagang kontras ala ala Frank Gehry siagang Bjarke Ingels, teai siagang liukan na ala mendiang Zaha Hadid, tea todong ammake kotak kaca ala arsitek arsitek Jepang. Punna antama maki mae ri ruang ruang niaka ri lalang na, nakke terkesima ma mae ri tekamma tau jaman riolo aa lekba mo na kulle na manfaat kan prinsip thermal mass ri lalang na bangunan nga. Lalang na tojeng tojeng na dingin sementara ri luarak sannak bambang na allo aa. Nampa wattu ku nakke naik hot air baloon nampa ku cinik ki langit siagang daratan na Cappadocia, nakke ku cinik pemandangan antu sannak na cantik na lalang na tuo ku. Bukit bukit ka ak sekre ii siagang anjo bangunan nga, nampa langit na orange biru na gammarak ki latar belakang na.


Sala sekre toko keagamaan niaka ri Sulawesi Selatan iami antu Dasad Latif. Ustad Dasad Latif sannak mi nikenal mae ri masarakat mangkasarak, ciri kas na punna accarama sannak ni urangi, bahkan biasa ni undang mae ri daerah-daerah accaramah. Dasad Latif iami antu sala sekre fans mae ri klub golok PSM Mangkasarak. punna niak wattu luangna ia biasana na sempatkan mae accinik pertandinganna PSM mangkasarak. lekbak sekre wattu ia niak ri pertandingan Psm niak tau anrekam  passigupang na siagang Dasad Latif sementara an-nontong secara langsung ri lapangan.
Ia kamudian appalak supaya ni doakan anjari tau kolomanyang, punna sallang loe mi doekna, eroki akrencana na parekang stadion mae ri klub kebanggaan na kota mangkasarak anne. Na sabak ri kammayya anne naungpi ri kota pare-pare punna eroki attanding, niak sekitarak 4 jam ni laloi punna erokki mae anjoeng.


Salama masa kritis anne, memulai usaha tanpa modala anjari alternatif jamang yang sanna naminati mae ri sipakrua tau. Anjari reseller iareka dropshipper iamiantu sala sekre cara paling menguntungkan untuk ammilai usaha tanpa modala. Reseller iamiantu dropshipper kale-kale iamiantu jenis usaha tamae hal utama yang katte butuhkan iamiantu hape. Sallang katte akan memasarkan iareka akbalu sebuah produk battu ri suplier mae tau yang lekbaka ni targetkan, katte teamki susah payah ampadukduk barangta anjo untuk nikirim sabak, supplier lah yang akan melakukan hal kamma anjo.
Katte hanya parallu mengirimkan rincian barang apa saja, sikuntung jumlah yang napesan siagang alamat custumer yang memesan mae ri supplier. Ri kamma anne anjari reseller/dropshipper sannak populer rikalangan masyarakat. Punna katte erok anjari reseller katte parallu angngusseng antekamma cara anjari reseller.


A'balu online gampangi ri gaukang punna barang na battu ri merek lainga. Tapi na punna erok ki a'balu merek ta kale-kale, boyai mentongmi identitas baji' na produk ka sanggeng na ri isseng tau a. Punna le'ba mi ri tantukang areng produk ta ato areng toko na gampangmi paballi a na isseng anjo produk ta. Kulle tongi ri pilih tampa' jualan ta ri online ka yang cocok ka ri pasarkan anjo produk ka. Mulai mentongmi pilajari kabijakan na na sistem marketplace na tampa' jualan online ta. Sanggeng na kulle baji' balukang ta nampa kulle anjari lompo bisnis ka ri a'bali online.


Yaa iyaa mi anjo mantan bayuang ku. Katte lekba ki pacaran ri kelasak 1 SMP, cinta monyet. Komunikasi ta antu ammalo chat ji antu ni parek ka ammake ni inrangi hape na tau toang ta. Ri kelasak katte todong sannang jaki siagang senyum senyum. Katte putus ki kelasak 2 SMP gara agra nakke ku kiringi sms prank antu balle balle jaki nakke ku kana “katte putusuk maki nah blablabla... nampa anjo ekspresi na blablabla” nampa iya na anggap ki anjo serius ki. Lekba na iyaa sannak mo cuek na. Tena na lekba ak komunikasi sanggeng na lulusuk SMP. Komunikasi ki sede ri kelasak 2 SMA kah isseng kana niak anging apa tiba tiba anjo bayuang na ngaku ngakui bedeng anjari cowok erok ka na odo odo.


Jamu tradisional iamiantu obat ni pare ammake cara tradisonal siagang sanna akguna mange ri kacenggeranta. Ri kammayya anne jamu tradisonal mungking kaniakanna niamo ni sambei siagang obat-obatan modereng. Mingka sibajikna jamu tradisonal tena ni beta kasiakna siagang obat-obatan ri kammayya anne bahkang ri kammayya anne loe pabere appare jamu tradisonal bentukanna ammake pakbungkusu iareka kamasang, kamma anjo gampang ni pake. Minga manna kamma anjo taua sipakrua biasa kinja appare jamu tradisonal ammake racikang kalenna. Kammayya ane kamungkinan turung manurung na gaukang ka anne jamu tradisonal ka rupanna warisang battu ri nenek moyang.
Sala sekrena jamu paling ni issenga iamiantu jamu beras kencur ka loe tahu toayya na serang mange ri anakna untu na inung, na sabak matu-matunna iamiantu pattamba ilorok punna angnganreki.


Riolo wattu ta caddi (jaman sikola), libur Nyepi ni sakring sannak na parek bosang ki. Liburuk, mingka tena na kulle niak apa apa ni parek. Aktivitas mae ri luarak ballak (ballak ku lalang gang, ri pusat kota) punna erok ki mae akkarena karena siagang agang agang ta kulle baribbasak ji bawang (antara tatte 7 – 8), anjo kulle ni curi curi lampa suluk ballak sebeum na ni suro ku moterek punna kacinikang ki siagang petugas adat pecalang. Selanjut na kulle anjo ji ni parek sannang ri lalang ballak sekre allo bujuruk. Rasa na bingung jaki erok ni labbusi wattu anjo sekre alloa.


Annontong film anassai anjari hal nyamanga. Nasaba' ri annontong film anne pannontonga sangging rimanjakangi siagang carita-carita menarikka, ga'gana romansa cintayya, komedi pakakkala siagang menghibur, siagang aksi-aksi apakarannu-rannua. Kabara' baji'na, annontong film anne tenaja anjari hiburang belaka, jai manfaatna anne ri salewanganga kullei rigappa ri aktivitas apakarannu-rannuang anjo. Annontong film anne kullei nalappasi loyoa siagang nasularkan hobia. Annontong film anne kullei anjari kegitatan apakasalewanganga manna mamo anjo film horor siagang film numeraka. Annontong film anne kullei anjari media hiburan siagang rekreasi apakarannu-rannua anjari kullei nasareang istirahat siagang relaksasi. Annontong film anne kullei anjari salah se'rena cara assantai rodong ri rutinitas allo-alloa.


Niakmi 7 taung umi anjama ri Kab. Bantaeng, nabokoi tau toana ammantanga ri Mangkasarak. Mingka punna allo jumaki, moterekna kantorok, naungmi mange ri mangkasarak assibuntuluk iya ngaseng sipammanakanna. Punna niaki umi ri ballakna ri mangkasaraka, ammakna umi nangai appalu juku tuna siagang tempe, ka anjo kanre-kanreang nangaia umi. Manna tena kakdokang maraeng yang penting niak tempe, nyamangmi pakkasiakna umi. Mingka biasa tongi anne ammakna napasadiai gangang pare, na ii umi tala nangai pariayya nasabak pai’ki nakasiak. Mingka nakua ammakna anjo pare sanna bajikna untuk kalenna njari nasuroi umi kanrei anjo ganganga manna sikekdek. Memang iyya pai’ tojeki pariayya mingka punna sisikali nikanre kapang tala ngapaji apalagi punna demi kabajikantaji.


Kesempatan lompo niaka ri media sosial paling gakga iamiantu pasadia informasi, tena simata sebagai media komunikasi mingma saling assare informasi siagang lalanganna pung kulle ki memuat informasi berupa gambarak, audio, sanggengna vidio. Potensi maraengang battu ri media sosial imiantu sebagai sala sekre media lalang membantu kehidupan masarakat riallo-allona, singkamma halna lalang bidang ekonomi. Loe masyarakat ri kamma anne ammake media sosial sebagai tempat untuk akbalu siagang ammalli barang eroka na boya, sabak ilalang ri media sosial anne assare informasi yang lebih jelas siagang akses penyebaranna sannak liba, loe na pake singkamma fb iareka instagram.
Kamma anne manfaaftna dengan baji mangka media sosial anjo katte kulle angguppa pangngasselang doe.


Riolo bedeng niak karaeng lompo luarak dudu parentana, majai todong joakna. Sala sekrenna joakna niareng I Baso. Anjo I Baso taklalo ningaina ri karaenga ka punna niak niparentaiangi ri karaenga talekbakkai assassi. Bajiki gauk-gaukna nanngapasak to dong pole. Ri se’rea allo nikioki I Baso andallekang ri karaenga nakana karaenga Baso Appiwalimi Baso angkana. Sombangku.Nakanamo Sombaya, Kamma-kamma anne kupauangko Baso angkanaya. akboya-boyamako mange baine na nipasialleko. Appiwalimi I Baso, Sombangku Sannakmiantu rannuku, rannuna atanta Sombangku mingka taenapa nalekbak ammuntu’ kodong atanta baine atanna Sombangku anrinni ri puntanaya sanging tau ganaji. Napunna kamma antu paleng ero'na Sombangku boli'mi kammaongkosokmo nipassaniasangi ata!Uta Sombangku na kalauk Jawa akboya baine.


Nakke kaleng kaleng ku iyaa memang umat Buddha mingka nakke tena lekba ku kana anjo Agama Buddha labbi bajik battu mae ajaran agama maraeng nga. Mingka nakke kulle ku poang taua kana anjo ajaran agama na Buddha na pappilajari ki mae gappa tingkat kedamaian lalang nakaleng ta. Ri rinne menurut na pandangan ku, ki cinik ajaran Buddha anjo kaleng na prinsip na, na ajarak ki mae ri umat na kulle tena na palak palak apa apa ri lalang linoa mae ri Puang na atoka Buddha na anjo mi. Kah tena na kulle ni bati bati (menurut pengalaman ku nah), maraeng katte ni sare latihan prakter singkamma palak doang ammake janji / afirmasi mae ri kaleng ta erok ni hindari anu parek parekan kodi yaa singkamma ni buno taua, ni tipu i taua, maraenga poeng, meditasi meditasi atoka mempo sannang (istilah ku nakke).


Punna bajikko ri tau toanu, barakkaki katallasangnu. Anjomi sanging napauanga manggeku, nasabak Karaengatala naboliki surugayya ri rawa bangkengna ammaka. Njari tea laloko patotoai siagang ammaknu. Biasa anjo kinne anak-anaka tena napilangngeri, punna nikioki surang ammakna, alasangi tena nalangngereki padahal kuttuna ji nakareki niak la nosuroang. Anjomi Nabi Muhammad wattunna nikutaknangi siagang niak sekre tau, naik pertama parallu nasayang ri linoa. Nakuai Nabi Muhammad nomorok sekre ammaknu, nomorok rua ammaknu, nomorok tallu ammaknu, nomorok appa’ nampai manggenu. Akkutaknangi ngapana kamma anjo, nakuai Nabi Muhammad nasabak anjo ammaknu wattunna nalassukkangko, tenamo rateanna anjo pakrisika kamma anjo bangkenga sekre ri linoa sekre ri akheratmi, injomi nikua, pilangngeriko ri ammaknu.


Punna sebelumna i kau lekbako accoba ota’-ora’ ri daerah maraenga, coba tongi ota’ota’ Mangkasarak ka maraengi kasiakna, pangngainna Isra’ sikalabini. Anne kanre-kanreanga niparek battu ri juku tenggiri nirokok siagang raung unti nampa nitunu, nasabak injomi na maraengi kasiakna siagang ota’-ota’ maraenga. Tekstur dagingna lu’muki siagang nyamangi pasti erok tarrusuki kanrei. Kulleji niguppa anne kanre-kanreanga ri daerah Pantai Losari siagang ri Jl. Somba Opu, tampak balu’-balukanna oleh-oleh khas Mangkasarak. Manna mamo antamaki ri golongang kanre basahya mingka ota’-ota’ battua ri Sulawesi Selatan tahangji punna la nierang bellai. Njari punna erokki erangi moterek ri kampongta pantarakna Sulawesi, bajik punna ammasang memang maki nampa nipauangi pabalukna kana erok nierang bella sollanna tahangi ri perjalananta. Mingka teaiki kaluppai punna battu maki ri ballatta langsungi pantamak ri kulkaska.


Minas anne inungang assala sinjai ripare'ki ri lamea. Anne inungang biasana riapanjari pattamba stamina siagang pa'balle gassinga. Punna mae ri sinjai, tena na lengkap punna tena naainung minaska. Anne inungang kullei ripatala bambang siagang dinging tergantung selerayya. Anne inungang bahanna camporo'na madu, susu, siagang tallo kitik. Mana anne minaska ricammporo'ki siagang tallo kitik tenaja nabau manyyere''. Anne minas tena kulle sallo ri pattasa' nasaba ripareki ri fermentasi singkong, anjari kullei ripattasanri frezer tahangi siminggu siagang tallu sanggennna 5 allo punna ripattasa'ki ri kulkaska. Minas anne kulle tongi anjari oleh-oleh tapi harusu'ki baji-baji napattasa'. Minas anne kullei anjari pasambaengna minuman alkoholka siagang anjari pattamba pakkaresoanna.


Ku karenai anjo karena Ludo ya battu ku ji ri sikola SMK ku sanggeng na kamma-kamma anne le'ba ma bunting niak tommi ana' bura'ne ku se're. Biasa na ku karenai siagang bura'ne ku ato andik ku ri balla. Ka Sanna ku ngai na mentong akkarena Ludo. Ludo anjo salah se're karenayang ri hp ya jai tau karenai battu riolo awala na muncul sanggeng na kamma-kamma anne. Ludo kullei ri karenai online ato manual. Kulle ku karenai siagang jai tau sikamma andikku ato agangku. Ludo kulle ri karenai manual ato tena ji na pake kuota. Kulle tongi ri karenai online, massuna anjo online kulle ki akkarena siagang tau asing ri online ka.


Salah se'rena faktor penting ri liburang nyamanga siagang keluarga anjo biaya. Siaga sallo siagang macam liburanna ta'gantungi siaga dana ripatangi. Wajikki ri isseng tips liburan pammantangang tena na ka'jala biayana. Punna ero annnikmati liburan anjo tena nabandengkan liburanta siagang liburanna tau maraenga. wajikki pammanantanganta rikenal aga na ngai, misalna nasukaki nganre, accini pemandangan, abbalanja, siagang maraenga. Punna nia' anak ri rawanganna umuru'ka baji'na tenna riajak liburan kajjalaka ri luar negeri. Biasana liburan kullei rilakukan siagang pammantangang anjo kullei satycatiom one day trip, road trip, siagang campervan trip. Punna ero' lammoro baji'na liburanna siallomo, biasana a'lampa ri pulauka kullei anjari pilihan.


Nakke a'ti'gala Handphone wattuku ji ri kalasak appa SD. Sannang ku anjo wattua niak hpku sikamma niak harta lompo ku ri ballianga ri totoaku ri umuru 9 taung. Anjo hp awala ku merek china, ku kaluppai mi apa merek na. Le'ba na anjo antama ka SMP ri balliang ma tarrusu hp sikamma merek, Mito, Cross, Nexian, Nokia sanggeng na Samsung. Riolo hpku ku karenai ji erok angngirim sms ri agang ku ato pacarku. Tena sallo antama tommi hp merek Blackberry. Ri hp Blackberry ya anjo niak ni kana BBM kulle ki jai agang ta punna ri tambai ji pin BBM na arenna.


Wattu ta inji ca'di ri sareang mantong maki anne carita legenda na anak durhaka ya battu ri Propinsi Sumatera Barat areng na Maling Kundang. Anne maling kundang ri kutuk ki ri ammak na anjari batu ka tena na akui ammak na ri jai tau le'ba na sukses. Mangei Malin merantau ri kota maraenga, sanggeng na sukses na kaluppai mi ammak na ri kampong na kale-kale. Na ammak na mi anne pakalompoi kale-kale na ri kampong. Sanggeng na le'ba bunting siagang baine na tau bangsawan, tena mo na erok na cini ammak na, sanggeng na ri kutuk anjari batu Maling Kundang


Niak kelong battu ri daerah Toraja, Sulawesi Selatan sanna ku ngai na. Jai kelong ri Sulawesi selatan ku ngai, tapi anne kelonga battu ri toraja sanna ku hapala na. Anjo judulu na Marendeng Marampa. Anne kelonga punna ri kelongi kulle na parek sannang nyawa ta, ka irama kelonga na mentong baji' ri langngeri ri toling ta. Pernah tonga eranga anne kelonga ri wattuku assikola ri kalasak rua SMK. Anjo wattua niak tugad sikolaku akkalompok ki angngerang kelong daerah. Anjari nakke siagang agangku ku pile mi anne kelong battu ri Toraja ya, Marande Marampa. Ka niak tong agak kelompokku tau Toraja, nampa baji' ki sa'rang na na kelongang anne kelonga.


Rudal Tomahawk anjo kulle na tembak ratus ratusuk kilometer battu ri kappalak indo na. Nampa anjo rudal Tomahawk ka erok ni panah? Lekba mo, ri masa depan anjo perang nga kulle mi makin canggih. Persang siber, perang virus, perang dagang, perang teknologi. Sadar diri mi kaleng ta , punna ammaca hukum newton na tak dokdok maki hahaha. Singkamma punna lekba ki begadang cinik cinik sepak golok tim ni ngai yaa kalah hi. Antu realistis mo bawang toh. Ki siapkan mi generasi ber gizi, cerdas ammake kemampuan appilajarak na siagang pikiran na realistis ki. Nai ngissengi sinampe katte kulle jai ni pajaji ilmuwan, pammikkirik, peneliti. Nampa kulle ki assaing. Yahh tena ja na ngapa ngapa toh kahh setidak na anjo ngaseng sementara olahragai.


Burasa’, katupa’, jangang kampong, daging rendang, ia ngasengmi anjo niak ri mejanna Kai wattunna lappasak. Tena marina nganre tojek, ka tenaja bedek battang kekkek. Tena sallo, mangei alle HP nampa natalipong ngaseng urangna, nakiok mange ri ballakna nganre. Anne memang punna lappasaki taua, mangeki anjo akjama’-jama’ pala pammopporang siagang tau toata, sari’battangta, bijangta ngaseng, nampa sibuntuluk maki agangta todo’. Surang ngaseng angnganre burasak, surang jangang kampong. Biasana punna lappasaki, ammakei taua baju beru, mingka anne taunga Kai tenaja ammalli baju beru, tau toanaji naballiang ta’ruana, tau toanaji napakasannang, siagang nasareang doek andikna tallu, ka anne tauang anjamami Kai, njari kullemi akbage-bage, sollanna pila’ jai dallekna towwa.


Lesehang mbak atun sala sekre ballak pangnganreang seafood niaka ri kota mangkasarak siagang suarak tau maena ammalli. Sikuntung menu parallua ni coba iami antu jukuk kakap, cumi sanggarak siagang doang saosna. Ni passiagang raccak-raccak taipa na kangkung, pilihang  jukuk kakapna beru beru inja siagang kinne akulleki ammilei carana ni parek singkamma sitangngana ini ini sanggarak sitangngana ini tunu. Menu gorengna assipak siagang bumbu rica na, cumi sanggarakna assipak tongi tena na terasak assingna, kamma tong doang na assipak, siagang cobek-cobekna pas ni kanre.
Untuk hargana tena na kajjalak dudu tena tongja na lammorok dudu, iamiantu sedang-sedang ri kantongta. Secara keseluruhang kasiakna assipaki ri kallongku


A'raga bola ri karenai poe ri ngaseng na tau baji' tau toa, tau muda na ana'-ana'. Biasa na ri karenai ri sore allo ri lapangang ri rampi' balla tapi mana bari'basa na allo bangngi akkarena tonja ki. Akkarena ki sanggeng ta manngang. A'raga kamma anne ri ngai dudui ka jai ki karenai 1 tim anjo niak 12 tau, se're na na jagai gawanga. Ka anjo bola na gampang ji ri gappa ri warunga na lammoro tonji hargana. Niak bola palastik 10 ribuan ji harga na punna erokki bola gatta niak ri toko a kajjala ki si'kede harga na, 50 ribuan. Punna bola palastik gampangi panrak ka tipisi' ji kodi bahanna. Punna bola gatta salloi ri karenai ka ka'bala ki bahan na.


Juku lele ri produksi ri Indonesia selain ri kanre guna na poe na jagai anjo kulitas na je’ne ka yang ra’masa. Sering tongi anjo Juku Lele ri taro ri tampa’-tampa’ ra’masa ka guna na na palan’nya ki ra’masa-ra’masa na je’ne ka. Juku Lele ka punna taro ri tampa’-tampa’ ra’masa ka ri pantama’ ki rong ri je’ne tangkasa’ ka se’re minggu anjari punna erok mi ri kanre tena mi na ra’masa ka kalen na. Anjo lelea aktif ri allo bangngi ji. Punna patang allo anjo juku Lelea sannang ji ri tampa’na. Anjo e lele ki ri pantama’ ki ri kolam-kolam na tampa’-tampa’ jai je’ne na guna na anjo Lele ka na kanrei anjo jentik-jentik na nyamukka manna na berkurang.


Punna umat Buddha tuo ammake perilaku serakah, benci, egois iyaa kullo tatta tuo ri pikrasa menderita siagang kulle antama neraka. Siagang anjo pikiran nga, kulle kapang kabajikang kabajikang teai mi punna na agama Buddha, surga teai mi punna na umat Buddha, kulle todong mae ri anu sipak kodi niak lalang kaleng na umat Buddha, lalang na neraka ya kulle tong ja niak umat Buddha. Kabajikang tena ja na parallu ni bela, kulle tatta ni kabajikang ta. Anu sipak kodi tena ja na parallu ni tutup tutupi, mingka niak anu sipak kodi. Ajaran Buddha kulle ni tarima ri nai nai punna memang anu bajik.


Nakke riolo sempat magang salam kurang lakbi sekre bulan ri sebuah perusahaan jepang ri Sudirman. Sebagai anak kuliahan semester 5 yang kuliahna ri kota cakdi, sannak rannuku nitarima magang ri perkantoran elit. Ri kantorokna niak Starbaks, ambani siagang mall mall lompo, allo allo na PP naik MRT. Behh rasana keren sikali ples bangga kurasa. Maraeng poeng atasan ku tau jepang nakke nituntut ammake pakaian necis salama magang anjoeng, padahal staff WNI maraenganna bajuna santai santai singkamma ammake kaos + jeans, tattambami nakke gaya gayaan haha.
Awal awal anjama ku rasa keren mannamamo mangngangna buagang mae, nakke sulu tamak gedung perkantoran elit, assigappa CEO iareka atasan perusahaan-perusahaan jepang, amminawang meeting siagang paraia ri restoran jepang yang elit ri kawasan Sudirman. Sallo sallo nakke jenuh siagang merasa tena mo na keren, tertekan siagang suasana perkantoran siagang gedung gedung anjo.


Na punna ero ngalle hotel lommo lommoroka kulle tongi, kulle tongi nipiti piti injo website loe iyya diskonna. Kulle tongi langsungki ngalle paket paddaka dakkang. Inne takbalaki tau lani urang, jari kulle lommoro mingka tena ni bebasa ri wattu. Inne sebelumna tawwa lampa, lekba ngasengmi nipesan injo, kamma hotele, kappala rikba, na oto. Kulle tongi abboya hotele injo tenayya ri internet inne, biasa loe lommoro, mingka haruski boya urang injo lekbaka mange iareka ngisseng ji injo tampa laki kunjungi iyya. Kulle tongi injo ammake ageng, na manna loe tau kungi kajjala, mingka biasai tongi sekre sekrea hotele lommoroki ri travel agent ka nia kerjasaana misalna.


Rua kajadian panting lalang bulan ramalang iami antu ni wajibkan appuasa siagang naungna Al-Quran iareka biasa ni kana bangi lailatul qadar. Al-Quran anjari pedoman mae ri tau niaka imanna siagang appuasa angantarak sekre tau niaka imanna anjari mutaqqiin. Siagang amaliyah Ramadan tappokus mae ruayya sumpaeng. Sedangkan amaliyah maraenganna tena na taklappasak battu ri ibadah untuk mengkondisikan ati lalang antarima Al-Quran siagang upaya tau beriman untuk allaksanakan parentah Al-Quran.
Ni pakaloe aktifitas niaka bernilai ibadah, singkamma ngaji, sambayang, taraweh, appakaloe doa, sikkirik, sidakka siagang appanaik sakka. Sikuntung loe na amalang akkule ni gappa lalang na bulan ramalang anjo parallu ni lakukang iami antu niat sunggu-sunggu supaya iangaseng ibadah akkulle ni gaukang.


Tekamma? Lekba mi ni percayai ha? Jari anjo foto fotoa sumpaeng ni alle ammake hape kamera ngaseng ji besutan salah sekre na perusahaan mesin pencarian antu biasa katte ni pake selama anne, antu mi Google. Kulle asingi ni langngerek nampa sebagian tau tena na isseng kana Google na parek produk hp na iyaa tongji, kah popularitas na smartphone Google memang kurang ni minati inji ri Indonesia. Ammalo produk Google pixel series na, antu pertama kali ni luncurukan ri tauang 2016 siagang sempat na hebohkan anjo ngaseng pecinta teknologia ri seluruh na lalang linoa kah keunggulan na hardware siagang software kamera na.


Jai allo lompo agama ri Indonesia anne. Allo lompo na Umat Islam anjo Niak lebaran. Lebaran na niak rua poe, niak Idul Fitri na Idul Adha. Idul Fitri ri gaukangi le'ba ta appuasa ri bulang Ramadhan sanggeng na 30 allo. Nampa pi 1 Syawal anjari Idul Fitri na umat islam ka. Punna Idul Adha anjo mattungi ri bulang Dzulhijjah. Ri gaukangi akkurban tedong na kambing. Anjari anjo allo a ngaseng na kulle na kanre na daginga. Tea ji tau kalumannyanga kulle angnganre daging. Jai poe hari lompo na umat Islam sikamma Allo Maulid Nabi Muhammad na allo Isra' Mi'raj Nabi Muhammad


Manna mamo simata olahraga sinampe mingka menurut panalitian olahraga biasayya ni gaukang kulle na pengaruhi parasaan secara signifikan. Latihan olahraga terbukti kulle appanaik suasana hati iareka perasaan bahagia siangang membantu mengurangi rasa mallak, stres, iareka gila-gila.
Hal anne kajadiang sabak olahraga kulle membantu appanaik sensitivitas otak untuk memproduksi sikuntung hormon parallu kalengta siagang mempengaruhi suasana atingta. Produksi hormon serotonin siagang norepinefrin kulle membantu appakalnyak depresi, ngatorok stres siagang kecemasan. Niak tongpa hormon endorfin kulle na bantu na hasselekkang parasaan positif, siagang olahraga poeng na anggap kulle mengurangi gejala kecemasan. Sannak bajik bae ri perasaan katte apabila kulle menyempatkan lalang siallo untuk berolahraga manna taksinampekja.


Punna liburu'ki taua biasana nia' wattu ripake atoro'ki siagang tangkasa'ki ballaka. Nasaba' anjo kacinikangna ballaka napengaruhi suasana atea anjari kodi, akkaramula ri kerapian, tangkasa'na siagang desainna. Punna salah se'rena ruanganga anjo sepe'ku kulli naoare' taua tena nangai punna nia' ri lalang nasaba' sassangi. Awalana' nakke atoro'ki ballaka nasaba' kucini balla'na agangku parangi siagang gammaraki. Punna mae rinjo rijamingi ero'' sallo-sallo. Le'bana kucini anjo balla'ka tena na jai barangna, nasaba' barang ri ballana' anjo kulle ngasengi ripake. Le;bana anjo mikkirika antekamma anne balla'ka ero ritangkasa. le'baku mikkiri anne ballaku' jai barangna anjari nakke lakukangi zero waste. Anjo sampahyya ri ballaka tena langsung nipela' tapi ri pilah i rodong manayya kulle riolah manayya baji' ripela'


Perhimpunan hotel siagang Restoran Indonesia (PHRI) melaporkan kana niak kenaikan pesanan hotel ri bangngi pergantian tau beru, Manna tena na rata. Mingka tingkat pesanan hotel lebih tinggi ni bandingkan tau allaloa padahal pammarenta na putuskan untuk na hapusuk cuti bersama tahun 2022. Kanaikanna anne pesanan hotel tena na iangasenna niaka. Tamae niaka peningkatan mae ri hotel-hotel tampak wisata singkamma Bali siagang Jogjakarta.
Tingkat naikna tau appesang tena lappasak battu ri peranna pammarentah, ri kammayya anne biaya perjalanan mulaimi lammorok. Antekamma ni issenga pammarentah tena mo na terapkan ni kanayya Tes PCR tapi ni sambei parallu niak hasil tes antigen. Kamma mi anjo ngapa na pakaramula stabil anne hotel siagang pariwisata ri Indonesia.


Anjo Tagalae gangang ato rappo-rappo ? riolo sanggeng na kamma-kamma anne anjo tau a na pawwangi Tagalae gangang arto rappo-rappo anjari pasi’bajiang ji. Ka jai tau akkana anjo Tagalae na kanai rappo-rappo ka sikamma kasia’na rappoa. Niak poe kasia’na te’ne sikamma kasia’na rappoa. Anjo mi bedai siagang kasia’na ganganga ka punna gangang tena niak kasia’na na pai’ tongi ri kasia’. Tapi na niak poe akkana anjo Tagalae gangang ka kullei ri pare anjari bumbu kanreang. Sikamma kanreang ri Indonesia, Tagalae ri panjari gangang na ri pare’ kanreang soto, gangang sop, na kanreang lainna. punna ri kanre langsungi anjo tagalea kacci kasia'na ri bawa ya.


Tena na lengka’ kasiakna punna nicaritai balu’-balukang online nanpa tala niak sosial mediana. Ni isseng ngasengji pasti kua media sosial sanna’ jai tau ammakei, njari kulleki guppa jai paballi battu ri sosial media. Nampa anjo media sosial kamma Facebook siagang Instagram, niak fiturna nipasadiang kulleki akbalu’ konjo. Kulleki cobai Instagram punna erokki, nasabak anjari tren ngi kamma-kammayya anne siagang fiturna cocok dudui bage tau eroka akbalu’-balu’. Mingka punna ki pakei sosial mediayya, tania akbalu’ jaki bawang, kulle tongki panaiki konten kreatifka kamma pideo atau gambarak. Anne kulle naparek bisnis atau balu’-balukangta liba na isseng taua, punna na issengi taua, biasa liba tongi laku anne balu’-balukangta.


Niakmi kapang 5 taung lakbi nampaia issedek assibuntuluk siagang urang kuliaku, i Viana siagang i Asty. Anjami ngaseng maki kamase, lekbak tommi pole bunting ngaseng njari nisawalami assibuntuluka. Allo sattua, kukiokmi anjo agangku siagang ngaseng buru’nengna mange nganre bangngi ri restorang Pancious niaka ri Jl. Hertasning, Mangkasarak. Ngurana kupilei anjo restoranga, nasabak nyamang ngasengi kanre-kanreangna, bajiki pemandanganna, sombereki pajamana, paling pore punna bangngi ahaki niak kelong-kelongna njari parrangki mempo-mempo. Sekreji menurutku anjari pikkirang punna mangeki ri restorang Pancious, kakjalaki ballinna. Mingka kammayya nakua tau toayya, niak ballinna niak kualitasna. Nasabak nampaia sibuntuluk urangku, tenaja kapang nangngapa punna sisikali nganre ri restorang Pancious.


Bagian Tongkonan antu paling ni cinik mencolok antu mi atap na. Niak rua (2) filosofi antu kulle ni artikan battu ri bantuk atap na, antumi singkamma yaa bantuk na kappalak nampa singkama todong tanru na tedong nga. Bantuk na kappalak, anjari pangissengan tau tau Toraja kana leluhur na iyaa antu mi tau anjama ri tamparanga riolo antu na pake kappalak ka sanggeng na battu ri Sulawesi. Bantuk na ulung na tedong nga, antu mi olok olok ni hormati ri tau Toraja. Semakin jai tanru tedong ni pajang, semakin tinggi antu status sosial na anjo punna na ballak ka. Papan siagang susunan tanduk kerbau niak tappasang ri muko na tongkonan. Teai anjo bawang, deretan na gigi na bawi aa poeng aderet ki rapi ri rate na ballak.


Vegetasi ri rammang rammang nga siagang gunung aa antu bedai. Punna katte ni ukrangi ri SD todong lekba ji ni pelajari wattu na appilajarak IPA ki. Ri ketinggian sekian vegetasi na apa, ketinggian sekian tumbuhan anjo dominan ka apa, singkamma tong siagang hewan hewan na. Ri lalang rammang rammang antu tumbuhan na sannak memang jai na ragam na, apalagi punna ri Indonesia mayoritas hutan hujan tropis. Mingka hewan hewan na tena tong na erok kalah, battu ri serangga caddi sanggeng na ularak tong jai ji, punna nia sungai kulle labbi jai hewan na. Punna ni gunung vegetasi na cenderung kalem ji.


Bage sigompoang tau, anu biasaji anjo punna rugi’i bisnisna. Mingka punna anjo karugianga tena niatasi liba kullei anjari bangkrut. Anjo ngaseng battu ri katte ji, erokki pabajiki anjo karugiangta atau erokki munduruk nampa kibongkaraki bisnista. Akboyaki peluang anjo niaj kijayya, kulle kijai nipake sollanna kulleki assuluk battu ri anjo keadaanga. Paralluki appikkirik kreatif, anjari tau kritis akboya peluang. Manna cakdi dudu anjo peluanga, ki allemi liba nampa kimanfaatkangi bajik-bajik, nasabak kulle njari anjo peluanga nabaleki bisnista najari sukses. Pa jai-jai tongi pala’ doang ri Karaengata’ala, nasabak Karaengata’ala ji kulle tulungki pabajiki nasib katallasang na bisnista. Kiu’rangi tarrusuki Karaengata’ala sollanna kulleki assuluk battu ri anjo karugianga.


Nakke tau NIAS, punna micaraki ni kana oleh oleh sebenar na jai, bajik anjo sourvenis atoka kanre kanreang sannak jai na ri NIAS, punna sourvenis NIAS jai biasa na kalung, gallang, patung, asbak cantik, ballak adat mini siagang jai inji anu bajik bajik rinne, biasa na sourvenis kulle katte cinik jari ri kampong Bawomataluo siagang ngaseng sourvenir ka anjo hasselek na kerajinan limang na masyarakat desa Bawomataluo, kebetulan anjo merupakan kampong antu lekba ka mo jai ni isseng siagang budaya na, nampa ni akui tong mi ri unesco. Nampa punna kanre kanreang nakke ku rekomendasikangi keripik balado battu ri Humene antu areng na Keripik Gamumu, keripik anne bahan dasar na ubi talas, antu biasa na ni panjari kanre kanrean ternak, mingka punna ni olah anjari keripik, dehh nyamangi rasa na.


Awalak na Desember 2020 sanggeng na Mei 2021 sempat ka kecanduan anne olahraga yaa, apalagi anne niak ri strava niak challenge Monthly 300K, makin makin ter motivasi ma erok lallungi. Allo allo anjo wattu aa nakke lari 8 – 12 K, sempat mi kodong erok 300K, mingka tiba tiba nakke cedera ka jari kulle ji ku gappa 298K, sedih na deh. Lekba na anjo tappusuk mi rutinitas ku anjo, boya doek labbi parallu, proyekan ngaseng jari, sangeng na nakke ku sempatkan mi lari ri tanga tanga na jadwal project, keos mi badan ku. Kamma kamma anne mumpung tena mo niak mata kuliah sede ri semester toa, akhere na punna baribbasak nakke ku sempat kan mi lari sebelum ku mae lab ka, lumayan anjari moodbooster ku susungi TA.


Karesoang cafe kamma kamma anne ri Indonesia kulle nikana sannak jaina nampa sukses ki poeng. Punna ni pikkiri ki kamae ki lampa, niak cafe pasti rinjo ti kota kah ri desa ka niak cafe pasti. Anne cafe aa poeng ni ngai memang tongi ri ananak mudayya. Karesoang kammayya anne parallu ni coba battu ri sisi bisnis sabak jai mentong sawalakna. Contona sekre, kareso cafe kamma anne kassak pasarakna. Kareso cafe kulle nikana tena na naong sabak jai tau ngai jai tau parallu. Punna ni sare mi baling lammorok, kanrejawa nyamang, siagang tampak bajik, jai ananak muda battu antu lampa ri cafe ta.


Angnganre mie instan punna ri kanre siagang kanre kebo’ anjo biasa mi ri gaukang. Tojeng na anjo biasayya kulle ri bellai ka tena baji’ akkullei na rugikanki. Niak artikel akkana, kanre kebo’ na mie instan rua kanreang a’niak karbohidrat sederhana, kamae anjo karbohidrat akkuleji na pare’ bassoro sinampe ji. Punna kita angnganre anjo rua kanreanga , anjo karbohidrat sederhanayya antam ki ri battanga na akkulle na pare’ battang ta bassoro sinampe ji, le’ba anjo cipuru’ maki poe. Injomi akulle ki na taba ri kana obesitas na pare’ battalaki kaleng ta. Akkulle tongi niak jai garring ta sikamma kolestrol na kanker. Anjomi biasata anganganre mie instan na kanre kebo’ kulle ri pela’ sike’de manna inne kale ta kullei salewangang.


Inne beru berua, niukiriki arenna Indonesia ri Media battu ri Inggris, Money.co.uk anjari negara maka sekre ammallakia kakacukan alami ri dunia. Ni sare inne indonesia, anu teai tena alasanna, na injo kakacukang alamna Indonesia kullei niukkuru ilalanna sibilangang sakbu kilomotere, ancini maki isse anu kacuk kacukna alamnga, kamma: bulu, moncong, tamparang, romang, na liukang. Na kammana mi injo, parallui katte ngaseng anjaga inne barakka battua ri Karaeng Alla ta'ala nakkule jari anu bajik bajik mange ri skuntu tu mantangan ri biring biringna injo tampa wisatayya. Kamma mi maeki naki jaga itu paddaka dakkang ri loro, punna nia loro na kaminang bajikna punna nirampungi.


Tena niak minaret atoka menara masigi, punna accarita ki nikana masigi kulle langsung ki ak pikkirik sepaket siagang minaret na, mingka ri anne masigi ka tena niak. Nakke ku bacai kah tena ni izin kan ki niak betonisasi siagang angin ri anjo daerah yaa kancangi, jari kulle cukup beresikoi ni bangung menara. Tena niak na make ac siagang ri masigi masigi lompoa biasan na. Musuh nomorok sekre na antu mi debu siagang kotoran halusuk, mingka pokok na cantiki dehh. Ohiyaa, rest area na todong menarik ki ni bahas. Riolo na pabrik golla Banjaratma ni dirikan ri taung 1908 ri perusahaan perkebunan Belanda N. V. Cultuurmaatschapijj. Nampa lekba anjo ni tutup ki secara permanen ri taung 1998, kamma kamma anne anjari situs cagar budaya sekaligus Rest Area. Punna niak wattu muko muko ni bahas anne Rest Area yaa, kamma kamma anne fokus mae ri masigi na ma rodong.


Mange ka ri tampa' pengajiang ku anjo Ustadzah ku na erangi ceramah tentang penting na ri tongkok ulung ta ri jilbab. Ka punna tena ri a'jilbab anjo u' ta aurat tena kulle na cini bura'ne teai Mahram ta. Punna tena ri tongko ulung ta na kacikikang u' ta anjo, teai ji kita anggappa dosa na poe, tapi mangge ta poe kulle anggappa dosa. Teai ji poe u' na baine a anjari aurat na , tapi ngaseng ri kaleng na anjo harus ri tongko, kecuali rupa na na telapak limang na. Tea ki sikali-sikali assulu battu ri balla na kacinikang aurat ta ri bura'ne maraenga, anjari dosa lompoi ri kaleng ta na ri mangge ta poe.


Pendingin ruangan nga ato biasa ni kana Air Conditioner (AC) kamma kamma anne lekba m anjari salah sekre na barang barang antu tena kulle ni pisahkan battu ri kehidupan ta allo allo, terutama ri negara negara anjo iklim na tropis singkamma ri Indonesia. Anjo cuaca na bambang siagang lembab jai tau ri Indonesia na andalkan alat pendingin singkamma AC barak kulle na sejuk kan ruangan na. Seiring na makin masif ki anjo kebutuhan AC yaa, jai produsen ak lumba lumba na panaik produk na iyaa. Misal na anjo na sematkangi teknologi aa barak AC anjari labbi caradee ki siagang na parek ki gampang pengguna na.


Singkamma kalender lainga, sekre taung niak 12 (sampulo rua ulang). Arti na niak 12 kali purnama (ni polong tanggalak eja allo liburuk siagang allo minggu), nampa niak 12 (sampulo rua) kali na Tilrm. Mingka niak allo Tilem antu memang allo raya singkamma allo raya Nyepi siagang allo raya Siwa Ratri. Allo Raya Nyepi lekba mi anjari liburuk nasional mingka tena mae ri allo raya Siwa Ratri, sifat na antu lokal niaka ji ri Bali bawang. Ri perayaan na allo raya Nyepi, biasa na 3 – 4 allo tena mo na efektif bajik battu mae ri sikola atoka tau kantorok ka. Niak sekre rua rangkaian kegiatan singkamma Melasti (H – 3), Pengrupukan (H – 1) , Nyepi (Hari H) siagang Ngembak Geni (H + 1).


Ri Indonesiayya anne jai kanreang rianggai siagang tena rianggai tau-taua nasaba' anjo selerayya tena kulle nipassa. Duriang sala se'rena anne kanreang jai tau anggai siagang tena anggai. punna musimna durianga, tau anggaiki anne naboyai durianga sangenna bella siagang manna siaga harganna riballi tongji. Tau tena naangai anne durianga biasana tena nangai bauna manna mamo nyamangi rasanna siagang bauna, tau tenaya naangai anne durianga kullei nasa'ring pusing siagang mual. Pette anne biasana bahan tambayya ri kanreanga. ragina anne petteka bulo tarrangi anjari kulle tongi ripare hiasang nasaba gammaraki' ricini. Pette tong biasana riapanjanri bahan sambala siagang lalapang. Bauna anne pette jai tau tena naangai nasaba' lebbana anganre petai nafasna tena nanyamang bauna. Anjomik petai anjari kanreang riangai siagang tena riangai.


Baguli iareka na kenal siagang ni kana gundu memiliki bentuk singkamma kaca bening memiliki motif siagang warna akrupa-rupa biasa na karenai mae ri anak-anak buraknea. Anne pakkarenanga sannak gampang ni karenai mingka paralluki ati-ati. Sabak ni kamallakang niak ni kallong anak-anak umuruk cakdi. Pakkarenang baguli biasana na karenai ri butta lapang iareka daparak luarak. Cara nakeranangna sannak gampang, katte parallu ni datte bagulik nu mae ri arah bagulik lawanta. Punna niak bagulik lawan na taba dattekang siagang bagulik nu, mangka anjo bagulik anjari kau pata. Nai nai bawang kulle na datte bagulikna mae ri bagulik baling na dengan cara tepat sasaran mangka ia ammeta. Anne karenang kulle na karenai minimal rua tau, mingka semakin loe akkarena semakin suaraki suasanan.


Kanreang tamparang okonomiyaki anne kulle anjari inspirasi puna nia tallo' siagang kanreang tamparanga ri kulkaska. Anne okonomiyaki cocoki rikanre ri bari'basaka. Bahanna anjo doang polong, tarigu, kapri, selada, wortel, leko bawang, lasuna bombay, tallo', keca' Jepang, ce'la marica bubbuk, crabstick, minyak, mayonais, siagang saos tomat. Makase're, ricam[oro'i doang, tarigu, kapri, selada, wortel, leko lasuna, lasuna bombay camporo'ki sangenna rata. Pantama'ki tallo', kecap ce'la, ce'la, marica bubbuk, siagang crabstick. Makatallu, pa'bambangi wajanga le'baka rioleski minyak. Makaappa', rituangi tallu sinru kanre adonan, bentuk bundara' pipihki. nampa ripantama'ki ri wajanga, le'ba'na tallu manne ribaleki pie' sanggenna te'neki. Le'ba'na anjo riakkaki nappa ripatalaki siagang mayones siagang saus tomat.


Mingka manna loe paddakka dakkang ri Indonesia, apa pole punna kakalumannyangan alamna, loe tonge injo ero na tenapa nipakbuti terkait pengembanganna. Inne ri Indonesia memang loei potensina, mingka iklim padakka dakkanna tenapa. Inne nia masalah ri papparutusanna inne paddakka dakkanga, iami injo, pemamdu wisata, inne pemandua parallui nipanai kacarakdekanna abbahasa, apa pole ka injo tau lanaeranga tau banttu pantara, na bahasi inggirisikji naisseng. Kamma pole supirik, kurang inji supirik angisseng abbasa inggrisik jari biasai okala injo palakba pantaraka punna eroki boya supirik. Nia todo kajarian kajarian kodi iareka kurang ajaraka mange ri palakbaka, kammami nilukkang tasakna, nipattolo-toloi sewa otona, na masa masala maraeng injo ampanrakki arenna Indonesia.


Bangngi tettek salapang motereki manggea ri ballak angngerang kantong pelastik niaka tulisanna Indomaret. Ternyata anjo bangngia manggea loe naerang ca’ma-ca’mang siagang inungang dinging. Nakke mangea ri ampikna manggeku ka erokka angngalle karoppok lame-lame anjo naeranga. Mingka tiba-tiba niak limanna kakangku kucinik na allei anjo karoppoka nalumbaia. Tena kutarimai, angngarrukka langsung ka sekreji kucinik karoppo kammaya anjo naballi manggeaku. Sirabukangma siagang kakangku, sanggena battu ammaku nakua naissengji apparek karoppok kamma anjo. Njari mangemi apparek ammaku ri dapuruka. Kucinik batena apparek iareka napantamaki lame-lame lekbaka napolong tipi-tipisik dudu lalang ri korong lompo niaka jeknek dinging bonena. Nampa na isi pole koronga siagang jeknek, tambai ce’la niammuki anjo lame-lamea 30 menit. Lekbak anjo nibambangimi minyak ri pammajaka sanggenna suhu 185 derajat Celcius. Sanggarakmi lame-lame tassikekdek-sikekdek sanggena sikola’ nicinik warnana. Na engka’ mi ammakku nampa nasareang bumbu kasiak biralle tunu.


Apakah anjo Puang na battu ri Mesir Kuno ni kiok Ra? Apakah anne puanga niak bantuk na, atoka sekre konsep ji? Apakah anne puang nga tau ap parek atoka sekre tau ja? Apakah anne puang nga parallu ni sembah atokah parallu ni isseng ji? Apakah anne Puang nga identik ki siagang sekre agama atokah apakah anjo puang nga tena niak agama na? Apakah anjo puang nga antu konsep battu ri tau tong ja atokah ni konsep kan battu ri makhluk lainga? Apakah Puang nga tatta ji niak punna tau tena niak atoka Puang niak kah untuk tau ji todong barak niak pimpingi? .


Tena marina Jojo akjallo, angngarruk tojek battu bari’basak kijai. Teai nganre, teai tinro, teai akkana. Battui manggena nakuktaknang bainenna ngurai kamma anjo anaknu. Njari anne Jojo mokjoki nasabak eroki mange aklam ammalli baju beru nasabak la lappasakmi bedek taua. Urangna maraenga lekbak ngasengmi ammalli baju beru nampa napaccinikangi Jojo ri sikolana. Padahal niak kija rua minggu la puasa taua, punna liba dudui ammalli baju beru biasa tenapa na lappasak lekbakmi napake. Njari ni nyoyokmi anne surang manggena kua punna libur sikolai allona sattu, mangemi akboya baju beru, mingka parallui rajing Jojo nabali ammakna ri ballak, appilajarak bissa pirin, barrasak, appel, punna rajingi la niballiangi tallu baju beru. Langsung mami sannang, makkalaki mange narakak manggena.


Katte ni pakarammula anjo ri muko na ballak na sistem na pre order ki. Balukan ta ri awalak awalak lumayan bajik ji, beberapa circle ta na respongi na balli ji produk ta. Nampa sanggeng na katte sikbuntuluk siagang salah sekre reseller kanre kanreang khas Bandung antu ni balukkan mae ri Semarang. Reseller na anjo memang na sarei dampak signifikan mae ri balukan ta. Mingka seiring lalang na wattu, jumlah kuantiti pemesan na anjo reseller ka ri Semarang pakarammula mi kurang, otomatis penjualan ta katte minawang tongi kurang. Ni tambahi, katte stuck ri penjualan nga antu ri agang agang ta ji nampa sessa inji ki antama ri pasaranga.


Anjo senjata paling terkenal ri Indonesia anjo Keris. Anne keris bentuk na la'bui sikamma parang nampa niak jai ukiran na ri keris na. Anne keris ka sallo mi tau indonesia ya na parek senjata tradisional, battu na ji ri abad 17 ri pake mentongmi jai ri pulau jawa. Anne keris ka poe jai macam-kacam na ri Indonesia. Jai tongi bentuk ukiran na ta'gantung daerah kamae ya niak keris na. Ri jamang rioloang anne keris ka ri pakei na lawang penjajah na ri Indonesia. Ri pulau jawa paling jai anne jenis-jenis na keris ka. Ka ri pulau jawa mentong lompo papparek na.


Badik Karaeng battu ri Kabupaten Bone, Sulawesi Selatan. Niak ukuran na lompoi sike'de la'bu na siagang 20-25 cm. Anne Badik ka sikammai Badik Lompo Battang ka a'bukku' ki bilah badik na nampa lompoi. Badik Karaeng ri pare' battu ri logam kualitas na baji' ka nampa ri sareangi poe pamor ga'ga ri hulu na, sikamma pamor timpalaja ato pamor mallasoancale. Sikamma arenna anne Badik Karaenga ri pake ki siagang Karaeng-karaeng na Bone Riolo. Tau na ngaseng na tappaki punna badikka anne areng lainna Gencong Karaeng ato Bontoala anne ri pare'ki siagang tau alusu'. Anjomi tena na herang niak kassa' magis na anjo Badik Karaenga ri tappaki tinggi'i.


Malang anne nia' ki ri datarang tinggi, wisatana anne ri malang jai nia' Moncong Bromo, Je'ne Terjun, Pantai Kassi' Kebo, siagang teluk gammara'ka. Wisata ri malang anne singkammai harta karun tacokkoa gammara'ki siagang sinaoki. Makase're, Je'ne Terjujn Coban Sewu anne je'ne terjung tinngina siratu' sagang tujumpulo metere' naturungi tebing bulo. taua kulle tongi nanikmati paccinikanga siagang jappa bangkeng nasaba' nia jalur jappa rinjo. Makarua, Boon Pring Andeman anne destinasi wisata cocoki riuluruk pammankanga. Rinni nia' wahana akarenanga, misalnya kolam renang, balong lompoa, sapeda kitik, siagang maraenga. Makaappa, The Secret Valley anne pamantangang wisatayya nasajikagi pamantangang alam anjo pa'moncongang siagang pa'pokokang sejuk siagang gammara'. Punna ero' mae rinni kullei ajappa ri oloang setapaka sangenna na'rapi' ri bukitka. Kulle tongi mae akkema rinni ammayara dua' ratu ribu si allo.


Erok a'balu merek ta kale-kale, boyai mentongmi identitas baji' na produk ka sanggeng na ri isseng tau a. A'balu produk ato jasa ri online anjo kulle apparek areng Produk ato Toko menarik ka. Cara A'balu online gampangi ri gaukang punna barang na battu ri merek lainga. Punna le'ba mi ri tantukang areng produk ta ato areng toko na gampangmi paballi a na isseng anjo produk ta. Kulle tongi ri pilih tampa' jualan ta ri online ka yang cocok ka ri pasarkan anjo produk ka. Mulai mentongmi pilajari kabijakan na na sistem marketplace na tampa' jualan online ta. Sanggeng na kulle baji' balukang ta nampa kulle anjari lompo bisnis ka.


Peringatan Maulid Nabi Muhamad SAW ri Indonesia, ri gaukang ri tanggala 20 Rabiul awal ri kelender Hijriah. Anjo allo lassu na Nabi Muhammad SAW, anjari taung-taung na ummat muslim na peringati allo Maulid Nabi ya. Jai ri daerah ri Indonesia na panjari acara adat tommi. Ka taung-taungi harus ri gaukang anne maulid ka, ka ri tappa ki kulle anjari barakka ri ummat na nabi Muhammad SAW. Sikamma ri daerah Sulawesi selatan, na peringati na parekang kanre-kanreang sikamma bayao, songkolo na jai lauk na. Nampa ri pantama ri pantenga, ri doakang tommi na kulle anjari barakka. Ri bagikang tommi ri tau maraenga


Niak kisah battu ri Al-qur'an anjo Nabi Isa AS lassu ki ri ammak na Siti Maryam aren na. Siti Maryam anjo anak angka' na battu ri nabi  Zakaria AS. Siti Maryam anjo baine suci tallasak ri jamang na nabi Zakaria AS. Niak allo Allah SWT na tiupkangi roh ri lalang kandungan na Siti Maryam sanggeng na attianang tena niak bura'ne na. Lassu na anjo Nabi Isa AS jai tau pakkanai ka anjo nabi Isa AS tena niak mangge na. Ka ammak na Siti Maryam tena na pernah bunting na ri ti'gala ri bura'ne kamae mae ya Tapi Allah SWT na sareang mi mukjizat ri bayi na Nabi Isa AS, sanggeng na kulle akkana ri jai tau bahwa ia anjo ana' suci ri sareangi ri ammak na battu ri Allah SWT.


Pertama punna katte tersesat ki, mempo maki rong sinamperek. Ak pikirik ki ,pikkirik waras ki. Ki observasi anjo keadaanga niak ka ri sekeliling ta, ki pantau ii siagang ki boyai ii punna niak celah na. Ki parek mi planning, rencanakangi erok ki mae kamae selanjut na, kulle ka moterek ki mae ri titik awalak na atokah ammantang jaki attayang pertolonga. Nampa punn anjo sumpaeng cara cara yaa tena pa na berhaselek. Kulle kate ni pastikan lalang kondisi Survival ki. Nampa keterampilan dasarak ka anjo Survivalka harusuk ki katte ni isseng sebelum na mendaki ki moterek. Kulle ni parek bivak, kulle ni parek api, kulle ni bedakan kamae tumbuhan kulle ni kanre, siagang kemae tena ya kulle ni kanre.


Anjo nakua pak ustazka, bainea biasa punna larroi ri buru’nenna tena nasareangi jatah, manna appalaki buru’nenna teai nasareang ka mokjoki. Padahal anjomi salah sekre dosa lompo bainea mange ri buru’nengna. Punna tea nisare kamase, dosa maki. Nisuro attayang poeng na dosa maki apalagi punna tena nisarei. Langngura mako punna aklampai mange boya baine maraeng, nampaipi antu nusassalak kalengnu. Anjomi nikua punna larroko teako sanna dudu, bajikangngang istigfarko. Nasabak punna larroi taua biasa anjo sambarang tommi napau, sambarangmi assuluk battu ri bawana. Anjomi parek sibeserek biasa taua pole. Anu sa’barakji buru’nenna, bainena sambarang issedek napau njari larro tommi. Anjomi nakua taua punna larroki bajikangngang merekki daripada akkana-kana.


Ganrang Bulo anjo alat musik na tau bugis mangkasara ka sikammai gendang. Niak poe beda na ganrang bulo siagang ganrang lainna ri pulau jawayya. Anne alat musik tradisional na Sulawesi Selatan ca'di ukuranna punna ganrang na jawayya lompoi sike'de. Ganrang bulo niak rua sisi na punna ri karenai na kulle assulu sa'ranna. Salah se're na sisi na lompoi se're. Ganrang bulo di karenai siagang cara ri ganrang kayu se're sisi lompo na punna sisa ca'di na ri ganrang siagang limang ji. Biasana Ganrang Bulo ri siagangi seruling punna ri karenai. Ganrang Bulo ri gappai punna niak acara bunting, acara resmi pemerintahan na acara lainna.


Tau Indonesia memang jagoi punna masalah heboh di’. Silalang na 5 pertandingan antu nakke ku cinika, anjo ngaseng na gappai sambutan heboh battu ri panontonga tau Indonesia ya. Teai pemain Indonesia tattak ji na soraki. Accinik cinik anne pertandingan nga battu na awalak sanggeng na akhere todong na pareki pajaku pakrisi nah. Nakke sanggeng ku menteng menteng punna mangngang ma ku regangkangi otot na paja ku. Nakke sempat ka mallak kah biasa na ri ruangan ramai siagan tattutup ki kulle tena niak sinyal. Mingka ternyata rinjo tena na sussa sinyal ka sama sekali. Jari punna bosanga kulle ja karena karena hape.


Penilaian keadaan darurat na tim tanggap darurat kulle na pake alat pelindung kaleng siagang na perissa area barak kulle na pastikan anjo ngaseng pegawai lekba mo suluk battu ri gedung / tampak anjama siagang kulle na parek penilaian anjo keadaan darurat ka termasuk ni identifikasi anjo penyebab na kejadianga . Pelaporan na ni parek punna lekba mo penilaian na anjo keadaan darurat ka, punna anjo insiden ka na akibatkangi korban jiwa, niak mo lappasak na zat berbahaya mae ri lingkungan / pencemaran lingkungan siagang dampak na mae ri masyarakat sekitarak antu kulle penanggung jawab jamang jamanga renovasi wajib na laporokan kejadian mae ri PMU.


Punna populasi na anjari jai mi, kebutuhan na todong mae ri tampak na mantang siagang kanre kanre na kulle tambah jai. Masalah na, punna kebutuhan tampak mantang na ak tambah ii, lahan pertanian na kulle kurang. Katte kulle ni cinik kaleng kaleng ta, tanah tanah kosonga antu kamma kamma anne anjari perumahan. Populasi na kulle ak tambah na parallui labbi jai kanre kanreang, sementara anjo lahan pertanian na malah tambah sempit ki. Anjo mi sabak na, harga na pangan nga kulle lumpa rate. Naik na anjo harga pangan nga kulle na cekik jai tau, jari demo na tuntut kenaikan gajia kulle samakin jai.


Nakke kulle ku jawab battu ri pengalaman ku anjari alumni Universitas Muhammadiyah paling lompo nomorok rua (2) niaka ri kota Jogja. Jawaban na antu mi tena ni awasi. Kegiatan beribadah ta tena ni awasi singkamma pikiran na taua kana ketat ki conto na allo allo mahasiswa ngaseng harusuki sambayang ri masigi na kampus mingka battu mi wattu na manna sementara wattu kuliah. Mingka kamma anjo, kegiatan peribadatan ni kelola sedemikian na kulle anjo mahasiswa anjari labbi tertib siagang na pahami berbagai macam naliterasi keagamaan siagang ibadah. Contoh na sala sekre na ni pare jai janisik na mata kuliah agama siagang mata kuliah sertifikasi agama.


Radio kulle maju teknologi na berka' tekunan na tallu tau cara'de anjo antara se're tau ahli teori ilmu alam arenna James Maxwell kulkei na gappa rumus sanna susah na anjo kullei na panjari gelombang elektromagnetis anjo gelombang ri pare ri gelombang radio na televisi ri taung 1865. Awala na sinyal na gappai na kirimkangi ri jaringan nirkabel anjo kurangi ri 10 mil. Tapi ri taung 1897 Guglielmo Marconi ammotere ki na publikasikang panggapa beru na na kulle na kirimkan sinyal nirkabel na ri jarak bellayya poe battu ri sebelum na anjo 12 mil. Anne kamma-kamma ya kurang mi ri minati Radio a ka tau jamang anne na ngai niaka visual na kulle ri cini.


Biasa punna eroki ammalli HP beru taua, paling pertama naciniki anjo kamera niaka ri HP na, sikura mega picel, kamera ribokona sikura, kamera dallekangna sikura nasabak anjo anjari salah sekre poing penting naciniki taua punna ammalli HP. Apakah kamma-kammayya anne manna eroki nganre taua paralluji napoto rolo’ anjo la na kanrea, tassikekdek-sikekdek appoto mi issedek, niak kajariang mange issedek na alle poto atau pideona njari tenaja na herang taua punna penting dudu anjo kamera HP ya. Padahal riolo punna kullemi attalipong surang akkiring SMS, bajikmi nikasiak anjo HP ya, kinne alele injo anjari pokok ri HP ya. Intumi punna niak HP paling beru ri tokoa, jai tau injo erok nasambei HP na silalonna ka pasti pila’ tinggi tongi resolusi kamerana.


Kitab Alquran ka ta' bagi ri lalang 114 surah segang setiap surahna ta'bagi ri lalang beberapa ayat. Tau Islamka napercayai punna Al-Qur'an ri firmankan langsung segang Allah Ta Ala ri Muhammad melalui Malaikat Jibril, sikede' demi sikede' selama 22 taung, 2 bulang dan 22 Allo atau punna ri kira-kirai selama 23 taung, ri mulai dari tanggala' 17 Ramadan, Tau Muslim sanna' nahormati Al-Qur'an sebagai salah se're mukjizat sanna' lompona Muhammad, sebagai salah se're tandana kenabian,segang merupakan puncakna ngaseng pesan suciyya (wahyu) yang ri turunkan segang Allah ri mulai Adam sampe pa'la'busangna segang Muhammad. Kata "Quran" ri sebutkan si jai 70 kali ri lalangna Al-Qur'an nga.


Kualitas na kepemimpinan na Nabi Muhammad Shallalu Alaihi Wassalam ni cinik battu inji iyaa caddi, tena pa na anjari Nabi. Sikap siagang perilaku na antu jujuruka siagang adelek lalang berinteraksi na parek ki anjo penduduk na Makkah ni hormati iyaa. Masyarakat Makkah todong na sabbu ki anjari Al Amin (tau ni tappaki) siagang Shadiq (tau sanna bajik na). Ri umuruk na belia inji, Nabi Muhammad Shallalahu Alaihi Wassalam kulle na selesaikan perselisihan ri antara na suku suku Quraisy terkait ka siagang masalah pengembalian na Hajar Aswad mae ri tampak na riolo. Ri tanga tanga na anjo perdebatan nga, Nabi Muhammad Shallalahu Alaihi Wassalam na alle keputusan antu sanna caraddek na kulle na selesaikan anjo situasi aa.


Ustadz Abdul somad salah se're ustadz lompo ri Indonesia. Anne Ustadz ka jai na gauang caramah ri jai wilayah ri Indonesia sanggeng na poe ri luara negeri ya. Ustadz Abdul somad biasa na ri singkat ki UAS, beliau tammatan kuliah agama ri Maroko na Mesir. Ri kenal tongi anjari ustad kondang, na biasa na na parek pakakala ki jemaah na punna accaramai. Ka gaya akkana na khas melayu i poe, nakke anjari salah se're fans na anne Ustadz Abdul somad. Beru-beru a anne berui lassu anak bayi baine na battu ri baine muda na. Ka le'ba mi cerai battu ri istri toa na. Baine na poe Ustad Abdul somad masih muda inji ka santri riolo ri pesantren.


Ri lalang Agama Islam punna tena ri bayara'ki inrang ta anjari pa'gaukang kodi. Ka anjo inranga kammai janji haruski ri tappaki ri bayara'. Punna tau Muslim tena na a'bayara inrang, kullei anjari dosa sanggeng na tau na mate. Anne mi pappilajarang penting na isseng umat Muslim ka, ka niak dampak na sanggeng na ri Akhirat poe. Jai Ulama' na kana punna tena pi na lunasi' inrang na tena kulle antama ri Surga. Niak poe akkana Pahala na tau ang'nginranga kulle na alle tau panginrangi. Anjomi nakke punna niak inrang ku harus mentongi ku bayara’ ka teaja anjari dosai ri mungko lusa.


Inne magic com ieareka magic jar iareka rice cooker kammami maka sekrea nibuntulu. Injo tumbutulaki inne teknologia arenna Yoshida Minami. Inne ri 1937 nipake na nipakabaji ri tantaran Japang. Injo wattua ammake kayu napajjari tampa na logang punna lappaka tiknok kanre. Na injo kayu nibambangia ri loganga mannasa napakatiknoki kanrea, mingka sanna sallona katena nitongkoki jari mange mange bambanna. Niakkali inne alaka, na nitongkomi inne alaka, lekbana injo tatambalimi tikno kanrea na injo songo kanrea tenamo na mange mange. Inne pikkiran porea nikembangkanmi ri Mitsubishi, sekre perusahaan lompo ri Jepan injo. Mitsubishi nasambai injo kayua mange ri aluminium injo kullea na poreanganga angerang bambang na kayua.


Es pisang ijo inne kanreang khas tau suku mangkasara, anjo unti na ri roko’ ki siagang poccopisang. I nakke mange ka a’boya inne Es pisang ijo ri kelapa gading, jakarta utara. Niak balla kanre na balukangi inne Es pisang ijo na jai tau ngai ka annyamang kasia’na baji' tongi oe tampa'na niak AC na. tena na sallo na battu inne pesananku , jai porsi na ka lompoi inne unti na, niak es serutna, sirop eja, susu gantala te’ne na, niak poe bubur sumsum khasna. Inne kasia’na te’ne mami punna antami ri bawa ya. Punna ri kanre patang allo assipa mami ri kanre. Tena poe na kajjala hargana anne Rp. 28.000,-.


Kualitas siagang mutuna kanre-kanreanga sanna’ pokokna nikontrol siagang nipasadiang ri restorang. Anjomi na niak jama-jamang nikua pengendali mutu. Ia minjo taua la apparessai siagang nasareang kepastiang mutu mange ri pelangganga. Parallui naisseng mutuna kanre-kanreanga sebelum anjo kanreanga nipasuluk atau nibalukkang ri restoranga. Loe najama anne pengendali mutua, kamma naawasi kanre-kanreanga battuna niparek sanggenna tiknok. Na uji anjo kanreang, siagang naparessa ngasengi bahang apa nipake, sikura napake bahanga, sanggenna anjari kanre-kanreang. Sollanna punna niak salah ri anjo kanreanga, kasiakna kah atau kandunganna, kullei nipabajiki memang. Nisambei memangi anjo bahang tala sesuaia, nampa niboyang sambenna. Kulle tongi pole nisambei siagang bahang lakbi bajika. Pokokna parallu mentongi niak tau anjama njari pengendali mutu ri tampak akbaluka kanre-kanreang.


Anjo bajikna punna anjama kantoroki taua, kullei attamba paissengangta ri anjo bidang tampakta anjama. Kamma ri bidang Humas, jai beru ni isseng tentang anjo jama-jamangta, antekamma batena niurang carita anjo ngaseng wartawanga, antekamma batena apparek berita, antekamma batena nikelola anjo sosial mediayya. Nassana mi jai iyya la ni isseng. Apalagi kullei pila’ jai tau ni issenga, pila’ jai agangta, pila’ jai pengalamanta, anjomi salla’ anjari modalak lalang ri katallasangta. Apalagi punna anjo kantorokta naparek sannangi tau toata, tala niakmo betai anjo. Manna battalaki biasa nikasiak punna jai issedek nijama, mingka punna niciniki anjo tau toayya rannu nasabak kitte, langsungi lannyak anjo mangnganga nikasiak silalonna.


Punna niak wattu ku ri ballak, agang agang ku kulle parek kagitan appattasak kamarak ato ri lalang ballak. Agang agang ku biasanna na parek kamarak na anjari suasana beru. Anne kegiatanga tenaja na parekki mangngan dudu punna lekbak mi ni rencana. Punna erokki pakarappi sala sekre na tampak ri ballaka, singkamma tampak nganre atokah tampak keluarga. Punna erokki appatassak ri ballak bajikna ki poangi rong mangge ta. Silalang na niak ki ri ballak, kulle jai ja ni parek balingi tau toata. Kulle ki mae ri dapuruk balingi ammak ta pallu. Kamma anjo kulle tong maki appilajarak pallu nampa nibiling tong mi ammak ta.


Watunna anak-anak nalamungakki wajikki anganre rappo. Anne rappo'ka wajikki ri dietka, anganre rappoka anne kullei nacegah masalah masalewangang parayya sinrupa garring jantung, kanker siagang obesitas. Appa belas persen tau matea nasaba' kanker pecernaan tena anganre rappo siagang gangang. Tena annganre rappo tong nasumbangi se're belas ammate nasaba' jantung. Anjo rappo siaagang gangang baji'na rikanre apparatu' gram. Anganre gangang siagang rappo lima porsi allu kullei napagassing taua nasaba' nia' kandungan vitamin, mineral, serat. Sipolong rappoka jai seratna ribanengkan anginung jus pentingi appare bassoro' siagang napabaji' ususka. Rappo' anne nasare tenaga, napabaji' nafsu kanreang, nabantu mapasalewangang kalea, siagang narawat masalewangangi ukna siagang bawana.


Ri allo sabtu siagang minggu anne biasana ritayanggi pammantanganga nasaba' anak anaka libur assikola siagang tau toayya liburki anjama. Olahraga kullei anjari kegiatan siagang keluargayya ri allo sabtu siagang minggu. Pammantanganga kullei napilei olahraga nyamaga ri tau toayya siagang anak-anaka. Kala'bianna anne olahraga kullei napabugar kalea, lammoro'ki balinna, kullei nahindari garring jantung, paru-paru, tekanan cera' longga'ka siagang stress. Maraengna antu tau olahragayya kullei anjari anak labbi salewangang, assuara', energik, siagang napercayai kalenna. Olahraga kulle rilakukan siagang pammantangang anjo assapeda, jappa-jappa, senam, bulu tangkis, akkarena golo, jogging, a'lange, akkarena futsal siagang maraenga. Olahraga siagang pammantanga anne bajikkangi ribandingkan olahraga kale-kalea, tena nasalah punna rijadwalkangi olahragayya siagang pammantangang ri allo sabtu siagang minggua.


Ri ampik ballakna Roly, jai tau battu ri toraja ammantang. Punna allo aha’ bari’basak, jai mamo tah ammakean rok aklampa mange ri gerejayya ibadah. Punna lalo mi antu ri dallekang ballakna Roly, sigompoangki anjo la surang ngaseng aklama. Karueng kamma mi issedek anjo, aklampamj isse mange ri gerejana, njari Sinta, anakna Roly nakuktaknangi manggena sipingkurai mange aklampa gereja anjo ngaseng? Nipauangmi kua punna allo sattu, aklampami battu karueng sanggenna banggi. Mukona kamma anjo ri allo ahaka, aklampami issedek bari’basak surang karueng. Parallui ammake pakeang paking ga’gana sollanna la sibuntuluki surang Tuhanna. Parallui jeknek, ammode, tangkasak surang tena na cukmilik ka la sibuntuluki surang Tuhanna.


Puja bakti iami antu sekre kegiatan niaka na gaukang mae ri ummat Buddha sebagai sarana penghormatan mae ri sang Tiratana, iami antu Buddha, Dhamma, Sangha. Pammuja bakti ni sakbu poeng sabagai kebaktian. Pammuja bakti lalang agama Buddha na gaukang siagang cara assisala-sala siangan niak ammake doana massing-massing sesuai aliranna. Kamma anne sabak agama Buddha niak loe aliranna siagang sekte na. battu ri Modul Pendidikan Upacara Puja bakti karanganna Hadion taung 2021 : 19 akkana niak tallu taradisi pammuja bakti lalang agama Buddha niaka sannak ni isseng, iami antu Theravada, Mahayana, siagang Tantrayana. Ri maraenganna anjo niak poeng tradisi-tradisi maraeng battu ri berbagai aliran agama Buddha, taramasuk niaka ammake bahasa daerah.


Anne apa apa ya anjari sannak penting na punna niak terjadi apa apa antu ri luarak dugaan ta tekamma ni kaluppai ni bawa kanre kanreang siap saji atokah peralatan ta ak pallu pallu, mingka labbi penting ja punna katte tersesat ki lalang gunung. Tekamma anjo kanre kanreang na antu mi hal pokok barak katte kulle ki bertahan hidup. Niak tong anjo mae ri katte anjari pendaki harusuk ku kulle boya kanre kanrean alternatif ri rate na gununga. Untung na rammang nga ri Indonesia sannak kaya ya siagang bahan kanre kanreang antu kullea ni kanre. Punna niak terjadi apa apa, katte kulle ni boya berbagai apa apa kullea ni kanre.


Singajaya anjo ni kana salah sekre na kecamatan anjo lumayan terpencil ka ri Garut Selatan anjo tena pa na terlalu sallo akses na ni buka, battu ri Garut Kota bella inji (3 sanggeng na 4 jam) nampa sebalik na battu ri Pameungpeuk ri Garuk Selatan todong niak inji 3 jam punna malo Kecamatan Peundeuy siagang Cibalong anjo lalang na jai mi panrak. Ri rumpun bambu ri sekitarak na bangkeng na Gunung Lumbung nga anjo nakke jari ku ukrangi tentang tekamma sepi na anjo Kabupaten Banjar Negara (Kecamatan Bawang) ri tanga na taung 1980an lekba na mangaribi, praktis kehidupan nga rinjo ni tallang ngi ri kallang na bangngia.


Manurut battuang syara’ aklukka niaka angguppa hukuman ni polong limanna iamiantu ang-ngalle harta tau maraeng secara sannang-sannang battu ri tampak pammolikanna niaka layak lalang jumlah sekre nisab, na lakukang battu ri sekre tau umat Islam iareka kafir dzimmi iareka muted lalang usia dewasa, berakkalak siagang akkule ammilei.
Pang-gaukang aklukka termasuk ri antarana dosa lompo, sabak lalang syariat Islam nai-naina aklukka na gappai sanggengna sekre nisab siagang na penuhi kriteria singkamma sumpaeng rate maka palukka ni nit aba hukuman nipolong limangna siagang niwajibkan ampaminro barang lekbaka na lukka single ia na allea. Punna sekre palukka ni pammopporang mae ri patangna barang na lukkaka, maka guguruki hukuman antabai. Sehingga anne ajarang paling tinggi sabak hukumanna sannak lompo.


Nakke biasa ka balanja elektronik ammalo online shop, nakke lekba balanja ri online shop, nakke lekba ammalli Handphone , Telepisi, Kulkas, Oven siagang Vacuum Cleaner. Ngapa nakke ku balli ri online shop? Harga na ri Online Shop relatif labbi lammorok punna ni bandingkan siagang toko fisik na niaka ri mall ka. Kecuali punna anjo toko aa sementara niak promo na, anjo mi niak kemungkinan barang na kulle labbi lammorok battu ri online shop. Online shop todong niak ja promo na nahh, kadang kadang katte kulle ni gappa cashback atokah diskon battu ri online shop antu ni pakei voucher biasa na sare ki minggu minggu punna niak event.


Sebelum na gabung klub, niak kapang 2 ji tau tena na gabung sikolah sepak bola (ki koreksi punna niak salah) . Anjo anjari masalah siagang sikolah sepak bola ri Indonesia antu rua. Pertama tena niak liga / kompetisi teratorok siagang rua umum na harusuki ambayarak. Ri Thailand, sebagian anak anak todong gabungi sikolah sepak bola. Pilihan lain , antama tim remaja / anak anak klub profesional atokah gabungtim sikolah na masing masing. Bajik klub sikolah, sikolah sepak bola, atokah tim remaja / anak anak klub profesional, iyaa ngaseng minawangi liga remaha. Jari iyaa ngaseng jai attanding. Tena singkamma ri Indonesia.


Inungan kaminang kungaiyya iami injo kopi, manna injo kopi tena nigollai iareka kopi campuruka susu, kopi jammang berua nakungi anak mudayya kamma kammayya inne. Kaminang kungaiyya pole punna arabica, injo battua ri bulu tinggia. Allo allona sanging ku ji anginung kopi, na ku ammalli tommo masina kopi sollanna akkullea nginung kopi annyamanga ri balla. Punna barikbasa angnginunga kopi nakana tau nenne kopi americano, tallu iareka patang pulo milli kopi pakka nitambai tuju pulo milli jekne bambang akrerea. Bajiki kukasia appakabaji pakkasia nampai tawwa ambaung tinro. Mingka punna bangi, kungai i anginung kopi nicampuri rurung susu kebo appakatanningi. Inne baji nakurangi efek kopina, na tena ni susaki antinro bangngi.


Anjo wattua nakke cinik cinik ka sepak golo ri Stadion Jalak Harupat, Bandung. Pertandingan na anjo Persib siagang Arema Malang. Anne mi pengalaman pertama ku nakke nonton langsung ri stadion. Mantan ku kebetulan pendukung na persib. Ammalli tiket battu ri calo anjo wattua punna tena ku salah Rp. 75.000 sekre tau. Erok antama mae ri lalang na harusuk pake acara si sepek sepek siagang sorong sorong. Nakke tena ku pahangi ngapa kamma anjo punna niak ja tiket na. Nakke sanggeng ku moro moro anjo wattu. Ri antara na anjo antrianga niak tong mi anjo copet ka sibuk bertugas. Wattu na anjo nakke sikedde ku taba mingka limang na anjo copet ka langsung ni karawa ri mantan ku.


Anganre gangang siagang rappo kullei napatambai nutrisi siagang gizi ri kalenga. Komposisina gangang siagang rappoka direkengi sesuai kaparalluangna kalea. Anganre appa'ratu gram allo allo gangang siagang rappo kullei nahindari pirang garring kroniska. aga kasia'na anne digappa punna angandre gangang siagang rappo tarussu ri kalenga?. Resiko nataba garring jantunga siagang stroke kurangi punna angandre gangang brokoli, paprika, lame siagang rappo' lemo, pir, siagang apel. Nampa napabaji'ki otakka, Punna anganreki unti, lemo, bonte, wortel, selada, sinao kullei napabaji' otaka nasaba nia vitamin B, C, karoteniod, siagang polefinol. Nampa kulle tongi napanaungi batang kalea punna rassiki' nganre rappo siagang gangang allo-allo. Anganre gangang siagang rappoka tong kullei umuru'ka mala'bu nasaba' nahindariki garring kroniska.


Museum Balla Lompoa anjo museum niak ri tangngah-tangngah na kelurahan Sungguminasa, Kabupaten Gowa, Sulawesi Selatan. Anne museum ka ri paenteng ri tanggala 11 Desember taung 1973. Balla Lompoa kulle ri kana balla lompo na karaeng-karaenga battu ri Kerajaan Gowa. Museum anne ri pare' ri butta luasa na 7663 m2 taung 1936 ri masa na karaeng Gowa XXV. Luasa bangunanna 1144 m2 ri pare' battu kayu jati corakna arsitektur tradisional. Niak poe teknik modern na ri siapa bagianna tantu na, sikamma passambung kayu na niak baut ri palluanna poe niak na pake bahan batu bata. Kamma-kammaya anne kokoh inji antu Bangunan na Balla Lompoa.


Sinaoka anne baji'ki rikanre, nasaba' baji'ki nutrisina. Sinaoka anne sike'deki kalorina siagang jaiki seratna.Sinaoka anne cocoki anjari kanreang dietka. Gangang sinao anne jai zat bassina anne bergizi, mineral wajikki lalang naangkutki oksigen lalangna cera'ka. Zat bassia anne kulle tongi najagai pakkasia'ka, kehamilanga, napaka'balaki kalea, siagang napabaji' pencernaanga. Sinaoka anne nia' tong kalsiumna, bajiki' ri buku'ka. Nia' tong magnesiumna anne sinaoka, baji'ki pattamba tenaga, napakassaki ototka, napabaji' sarafka, irama jantunga, k'abala kalenga siagang maraenga. Sinao annassami jai vitaminna, nia' vitamin A, C, B9 siagang K 1 annasa' bajiki ri pakkasia'na taua. Anne sinaoka baji'ki ripallu siagang kuah bening, santang, kulle tongi ri sanggara, anjari assi camilanga, kulle tongi appare' inungang anjari jus.


Niak kah kanreang gampang ri pare’ nampa annyamang ri kanre na ri ngai dudu? Niak anjo kanreang arenna Bayao kecap. Inne kanreang yang tettere ri pare nampa na ngai tongi bura'ne na ana' ku. Cara se’re na sanggara ki riolo bayaona. Nampa sanggara tongi lasuna eja, lasuna kebo, lasuna bombay, na lada yang le’ba ka ri polong. Punna le’bami tambai je’ne, kecap, lada ce’la na bayao yang le’baka ri sanggara. Punna mendidihmi, tunggumi 15 menit manna je;ne bumbuna sumpaeng antama ri bayao na. coba tongi kasia’na punna annyamangmi kulle mi ri panaik ri pannea na ri kanre siangang kanre kebo’.


Ballak ibadah kamma masigi’ untuk tau muslimnga parallu niak ri wilayata, bajiki pole punna ammani battu ri ballakta. Jai tau erok ambangung masigi’ sollanna jai dudu kabajikanna kulle kierang ri akherat, nikuayya amalak jariyah. Punna niak lakbi doekta, nampa tena kiissengi la kiapai, kulleki pasuluki sakka’ta mange ri masigi’ sementara nibangunga, bajik dudu anjo. Mingka kulle tonji punna erokki ambangung kale-kalengta, pertama kidaptarki rolo’ arengta surang KTPna taua ngaseng iareka erok atau kulle ammakei anjo ballak ibadayya. Paling sikekdek 90 tau nampa nitandatangani surang pejabatka. Maka rua, parallu niak dukunganna tau ammantanga konjo, paking sikekdek musti niak 60 tau sollanna kulle ni proses, nampa parallu niak rekomendasi todo’ battu ri FKUB, punna nianggapji layak, kulle jaki nisareang ijing ambangung masigi’.


Sinao (Amaranthus) nikana ganggang anji ni tananga kullea ni kanre daunna niparek anjari kakdokang sinao bulo. Anne ganggang = nga battu mae ri Amerika tropik mingka kamma kamma anne jai mi tassiarak ri lalang linoa. Ganggang Sinao ni isseng anjari ganggang jaia zat besi anjo bajika nipasadiang kaleng nga. Sinao anjari ganggang nakanre taua ni isseng ri daerah Asia Timur siagang Asia Tenggara ji, anjomi lalang bahasa inggris nikana “Chinese Amaranth”. Ri Indonesia siagang Malaysia, Sinao siratang salah nikana anjari “Spinach” lalang bahasa inggris (Kulle kapang sabak salai carana battuangi ri lalang pileng kartung Popeye), anjo arenna ganggang lainga nikana “Spinacia”.


Juku Lele anjo juku ri palompo ri je’ne tawar terkenal tongi poe ri kalanganna pecinta juku ka. Produksi na anjo Juku Lele a naiki taung-taung na, sanggen na lima taung terakhir, ka lompoi pasara’ na anjo juku Lele ka. Lele ri ngai konsumen jai ka lu’mu ki daging na, sike’de ji poe tulangna, tena niak duri na na lammoro tongi ri balli. Anjo perawatanna Lele ka tena ji na susah wattu panen na poe tena ji na sallo. Anjo e lele ki ri pantama’ ki ri kolam-kolam na tampa’-tampa’ jai je’ne na guna na anjo Lele ka na kanrei anjo jentik-jentik na nyamukka manna na berkurang.


Wattuku anjari paduan sa'rang ri acara wisuda na seniorku ri taung 2017 sanggeng na 2019 na, nakke jai kelong daerah ku erang siagang agang paduang sa'rangku ri hotele Claro a. Kelong daerah ku erang anjo battu ri propinsi ku anjo Sulawesi selatan. Ku erang rua kelong daerah anjo anging mammiri battu ri Kota Mangkasara na kelong battu ri Kab. Toraja ya anjo Marandeng Marampa. Paling ku ngai anne kelonga battu ri kab. toraja ya, anjo marandeng marampa, punna ku kelongi sanna sannang na nyawa ku ka mentong irama na baji' ki ri kelongang nyamangi ri langngere ri toling anme kelong Marandeng Marampa ya.


Mange ri kampongna manggea anjari salah sekre tradisi parallua digaukang punna liburang lekbak lappasa’ taua. Mange assilaturahmi ri iya ngaseng bijayya, nakuai ammaka punna tena kamma anjo tena nuissengi bijannu ngaseng. Njari nibattui ngasengmi injo ballakna sianaka ri kampong punna lekbak lappasak, angnganre kanrejawa,  jarang, sanggarak unti, accidong-cidong sambil cinik-cinik galung. Lekbakna anjo niparekkang maki issede’ kanre-kanreang maraenga. Pokokna tena cipurukna taua punna mangei ri kamponga. Mingka tenaja akbangngi punna mangeki kamase manna sipattang, nasabak loe kinja la nibattui agang maraenga. Njari punna moterek maki, na rokokkangki issedek kanre-kanreang kullea nikanre ri aganga. Bajik mentongi iya ngaseng bijangku kamase, bajik parutusukna.


Alan Turing na parek mesin antu kullea ni pantama kode program ri lalang na, nampa anjo program ka kulle ni lalang nga, siagang na tampil kan beberapa hasselek. Mingka, iyaa harusuk ki na parek anjo mesinga tena na singkamma punna erok ki na lalangan program antu tena yaa na singkamma, barak kulle ni atasi anjo apa apa yaa iyaa na parek mi “Universal Turing Machine” antu kullea na lalangngan program apa apa antu kulle na parek moterek mesin beru aa. Bahasa Pemrograman na singkammai mesin na anjo manna mamo virtual ki. Kamma kamma anne, bahasa pemrograman punna kulle ni lalangngan program na apa apa anjo ni kana Turing Complete.


Appolong rappo siagang gangang kullei napacippa' appallu siagang appatala' kanreang. Rappoka kullei rikanre le'bana ri tangkasa'ki siagang ripolong, punna gangang kullei langsung ripallu. Kesegaranna anne gangang siagang rappo polonga biasana tena sallo natahan punna salahi riboli'. Nia' appa carana anne gangang siagang rappo'ka riboli le'bana ripolong segar injiki. Makase're gangang siagang rappo'ka ri rammeki ri je'ne dinginga nasaba' kullei a'bangung kesegaranna, cocoki ri gangang siagang rappo terasa'ka macam wortel siagang kentang. Makarua disarei je'ne camba macam jus lemoa. Maka tallu ribungkusu' tissu daporok, anne baji' ripake rimsalad, paprika, siagang stroberi. Maka appa ribekukangi ri frezerna kulkaska akullei sallo riboli' siagang ta'jagai rasana.


Liburuk ku ri akherek taunga kulle anjari paling bajika wattuku umroh pings sekre siagang burakne ku, wattu na tenapa covid 19 ri linoa. Lurukku anjo paling bajika mi ri katte sipakrua, kah umuruk na akbuntingan ta ri sampulo (10) taung. Lekbak riolo tena ki anjari umroh, akhere na anne umroh ta lancarak ji kodong, pakarammula ri tavel na, izin cuti ta sipakrua, siagang ibadah ta rinjo. Nampa niak todong rua (2) asso katte jappa jappa ri Dubai siagang Abu Dhabi. Oleh oleh battu ri Umroh antu mi doang ku ni sare ri paung allah taa’la ku gappai jamang jamang sanna ka ku kerokki.


Stadion Borg El Arab, Mesir. Stadion na anne selesai ni bangung ri taung 2007 nampa kulle na tampung 86.000 penonton. Stadion Bord El Arab anjo todong Stadion paling lompo ka rua ri Afrika. Ri taung 2017, anne stadion ka sempat ni padati penonton antu erok ka na cinik babak kualifikasi na Piala Dunia 2018 anjo antara Mesir siagang Kongo. Stadion Nasional Bukit Jalil, Malaysia. Ternyata ri Asia Tenggara niak tong antama mae ri lalang daftar stadion bola paling lompoa ri dunia nahh!. Niak ri Kuala Lumpur, Stadion Nasional Bukit Jalil lekba mi ni bangun ri taung 1998. Stadion na anne todong sempat anjari tuang rumah na Commonwealth Games 2019.


Sejarah naungna Kitab Taurat pakaramula battu ri peristiwa pammakjianna mae ri anak muda suku Qitbthi niaka na lakukan oleh Nabi Musa as, sabak na sebabkan kamateanna anjo anak mudayya.. suku Qithbhi iami antu suku bangka battu ri Mesir ia pole sala sekre suku battu ri leluhur Raja Firaun. Ni issengi sala sekre anne anak muda battu ri sukuna mate ri limangna Nabi Musa, na parekmi Raja Firaun murka siagang na parentahkan para tantarana untuk anjakkalak siagang na suruh buno Nbai Musa. Nabi Musa kemudiam aklampa na pela Negara Mesir untuk mae ri negri Madyan. Negri Madyan iami antu arena sekre daerah niaka terletak ambani ri tamparang eja siagang ri sampikna tenggara gunung Sinai/Tursina. Anne kawasan antamak lalang wilayah Yordania baktasan siagang Negara Palestina.


Balla kanre na hotel a’boya inne jamang Koki ya. Apa poe punna sallomi anjari Koki jai mi pengalamanna anjama ri kamaeang, gampangi tau a’jama Koki a anggappa jamang. Anjo ri kana Koki jamang na a’pallu kanre-kanreang ri dapuru ku a’pare’ kanreang nyamang . macam- macam tongi kanreang kulle na pallu. Koki poe kulle pi na issengi jai bumbu-bumbu na resep kanreang ka anjo memang tuntunanna a’pare paballi yang battu ri balla kanrea na hotele ka a’kasia’ puas ki nampa na ngai poe kanreang na yang na pare’ Koki na, mingka kullei battu poe paballi ia jai mange ri balla kanre tampa jamanna.


Kajian na massuk na tradisi anne ternyata lekba ni ulasak ri Kadek Dwi Wirasanjaya , I Putu Sarjana, siagang I Putu Wibawa battu mae ri Universitas Hindu Indonesia. Lalang anjo tulisan na, iyaa na jelaskan kana niak sekre rua faktor antu kulle na parek pernikahan keris ka anne ni laksanakan. Antu mi faktor na antara lain : Calon mempelai burakne aa amate mo sabalum na allo akbuntingan na, Pihak baine siagang burakne battu ii mae ri wangsa berbeda, Pihak baine hamilik ri luar nikah, mingka tena niak erok ak tanggung jawab, Ka rua rua na calon mempelai tena na setuju na parek nyentana kah iyaa anak tunggal ki.


Mesin sassa kajjala ki harga na, tapi na cocok ji ri balli ka kulle ki a'sassa jai nampa tettere ki kalotoro'. Jai poe kelebihanna mesin sassayya, sikamma hemat listrikki, hemat je'ne ki, hemat sabungi na hemat tenagai ri pake a'sassa ri balla. Cara jamanna anjo mesin sassayya, cara se're na ri tindis ki tombol operasi punna erokki sassai riolo. Aturu' mi erok siapa menit ri sassa, sikamma 10 menit, 15 menit ato 20 menit. Le'ba ri aturu', na je'ne na jai mi antama ri mesin sassa na, pantama mi poe sabun na siagang pengharung bajua ri tampa' na ri mesin sassa ya. Nampa tindis mi tombol on na.


Gary Solomon, Ph.D Psikolog battu ri College of Southern Nevada na kana cinik cinik pileng antu niak kabajikanna anjari terapi (cinematherapy) ri tau cinik cinika. Sinematerapi ato nikana cinematherapy ni kana cara ni parek pileng pileng layarak lompoa ato telepisi anjari tarapi ka gassingan. Nakana Gary, punna accinik ciniki pileng kale kaleng ta ri ballaka, kulle ki angngarruk, marrang, kulle tongki rannung tena ni pikkirik apa nakana siagang pikkiri tau lainga. Pileng kulle tong na parek tau cinik cinika antama lalang caritana, anjari sekre siagang tau lalang pilenga, sanggeng na ni gappa carita niaka ri lalang pileng. Anne kulle na baling proses tarapi siagang na gappa inspirasi positif ri kaleng ta.


Olahraga iamiantu jenis kegiatan yang sannak populer ri dunia termasuk Indonesia. Salain appakacenggerek kale, olahraga poeng anjari sarana meraih prestasi. Ni alle ri Kompas.com Health, olahraga assisala siagang aktivitas fisik kulle. Aktivitas fisik merujuk mae ri pakgiokang niaka membutuhkan kontraksi otot. Kagiatan allo-allo singkamma naik tuka’, akkoko, siagang appattasak ballak iamiantu contoh battu ri aktivitas fisik. Sementara anjo, olahraga bentuk khusus battu ri aktivitas fisik niaka lalang rancana siagang sengaja na lakukang untuk appakacenggerek kale. Contoh kagiatan olahraga iamiantu senam, aklange, assapeda, siagang maraeng sebagaina. Niak loe jenis aktivitas fisik lalang olahraga, termasuk aklange, lari, akdakka, menari, siagang maraenganna. Anjari aktif lekbak terbukti loe kabajikang untuk kesehatan, baik secara fisik iareka mental.


Memang nia hubunganna injo seafodka na kacarakdekana anakka. Manna mamo nia iareka loe tau angkungi punna tianan tena nakulle nganre seafod. Mingka kabalekanna, nia sekre tupanritayya, arenna Ahmad Sulaeman, battu ri IPB, nakungi: ikan iareka seafood kammayya doang, bajiki ri injo bejaka lalang battang, na napareki baji ri perkembangan mentalna. Nakana inne Professor ka, "injo anak anak tena iyya na angnganre seafood ammakna ri tiananna, rawai injo skor IQ verbalna nipantinriang ri injo anak anak na ammakna angangre seafood ri tiananna. Injo ammak nganrea seafood ri tiananna kulle napanai IQ injo bejakna. Na kaminjo na mi injo, na parallui i katte ngaseng nia pangurangi untuk appakanrei seafood injo tu tianang siagang anak anakta.


Jawaban na antu mi Computational Photography. Labbi tepat na, image processing antu mi sekre teknik fotografi ni libatkangi penggunaan na software atokah sekre proses ri bokona layarak ka (aplikasi kamera) barak kulle na kelolah moterek hasselek na foto antu beru berua ni alle. Anggapan na taua ri umum na semakin tinggi megapixel kulle semakin bajik hasselek gambarak na nahasselek kangi. Sedangkan fakta na antu mi More megapixel tena na berarti labbi bajik hasselek poto na. Kah anjona tentukan bajik kah tena na hasselek na sekre fotoa antu mi hardware siagang software, lalang anne konteks ka, kamera antu niaka ri smatphone ka.


Katte biasana accini gambara kanre kanreang niaka ri menu kanreang  kacinikang sanna assipak, tena ni sadari nia jamang untuk angngatorok gambarna anjo makanan nia ka ri menu-menuna.
Arengna foodstyling, food styling iamiantu seni menata siagang menghias kanre kanreang supaya tamba gammaraki  kacinikangna siagang ammattiki ilorok ta. Tau anjamayya ri lalang bidang anne nikana food stylist. Food stylist tena na anggapa puna anrek na angngisseng appallu, ka anne food stylist siagang koki iamiantu jamang assisala. Punna koki, paratihanna mae ri kasiakna anjo kanre kanreanga, mingka punna food stylist jamangna iamiantu supaya bajiki rupanna siagang cinikanna anjo kanre kanreang.
Food styling sanna berguna na mae ri tahu niaka ammake bisnis kuliner untu panarik mae ri paballina dengang cara na pakniak gambara gambara gammarak.


Niak jai sikeddena janisik ganggang kulle na jai hasselek produksi na gas ri lalang battang ta antu mi na parek ki anjari kombong. Mingka antu sikedde ji ni cinik. Jai ganggang justru na sare ki efek sabalikna antu bajika. Ganggang jai serat na antu kulle aa na geserek “loro” sesa sesa na pencernaan siagang bakteri kodi battu ri sistem pencernaan ta singkamma usus siagang lambung, antu mi kulle na halangi pakrisik battang. Ganggang poeng kulle tongki na panjari nicinik lakbi cakdi battang nga kah na halangi kombong siagang bangkak bangkak na pakamma jai dudu cekla ni kanre, battu ri biskuik, kanre lintak anjari, siagang indomie indomie apa. Ganggang niak tongjai potassium siagang jeknek kullea na bantu ki palangnyakki kajaiang cekla.


Se’re jam ji ri perjalanan battu ri balla ta anjo Pantai tanjung bira ku mangei siagang ngaseng purinangku. Punna sampe maki ri pantai biasana jappa-jappa maki ri sekitara’ na pantai a, akkarena kassi nampa a’foto-foto maki ngaseng. Punna erokki akkarena Banana boat maki, ri putar-putara’ ki ri lautka ri erang siagang kappala. Kulle ki poe a’boya tude na juku. Ka anjo Pantai ya tangkasi’ ki kebo mami kassi na tena na rantasa ri cini. Kulle na parampi’ hubungan bija ta ngaseng siagang totoa ta na sari’battang ta. Nyamang mentongi punna lampa ki siagang bijang ta ngaseng kulle ki panjari kenang-kanangi.


“Tahap awalak na kulle erok ni terapkan mae ri pegawai ri lingkungan Disdukcapil Kabupaten / Kota, selanjut na pegawai ASN ri seluruh Indonesia, nampa lekba anjo mahasiswa siagang pelajar ka” Na kana Zudan ri Juli 2022. Dukcapil Kemendagri na ungkapkangi kana program identitas na anne warga yaa bentuk na antu mi aplikasi digital ID. Aplikasi anne lekba mo sallo niak ri Play Store ri hape Android ka. Minka memang berdasarkan penelusuran na, aplikasi antu singkamma ya tena pa na munculuk ri toko aplikasi Apple App Store. Tampilan na anne aplikasi niak foto, areng siagang Nomor Induk Kependudukan na anjo punna ya Digital ID.


Punna battu ki ri kota Garut, Jawa Barat, niak oleh-oleh na anjo Dodol garut aren na. Sanna jai tau ngai punna niak ki ri Jawa Barat jappa-jappa. Nakke poe sanna ku ngai na anne dodol garut ka, ri Jakarta poe jai taongi tau balukangi. Biasa na ammak ku punna ammotere mi battu ri Jakarta mange ri balla ku ri Mangkasara riolo pasti na eranga ka anne dodol garut ka. Anjo wattua masih lammoro inji harga na, niak 15 sa'bu na anggappa maki se're kilo. Kamma-kamma anne 25 sa'bu mi na se're kilo. Naik tommi harga na anne dodol garut ka.


A’pare onde-onde cara na paruru anjo bahan-bahan na riolo. Anjo bahanna kacang hijau 75 gram, 50 gram golla kebo’, 1 lembar daung pandan, ¼ sendok teh ce’la na 200 ml santan. Bahan kulit na tepung ketan kebo, 50 gr kentang, 65 gram golla kebo alusu na 75 gram biji wijen. se’re kukuski kacang ijo na siagang 30 menit. Nampa panaik ri panne. Cara rua sareangi golla kebo’, daun pandan, ce’la na santan ri kacang ijo a. Pallui anjo kacang ijo sanggeng na gantala kulle ri gulung. Cara tallu a’pare kulit onde-onde na , campurki ngaseng tepung ketan kebo, kentang na golla kebo siagang ce’la, nampa adukki. sanggara mi anjo onde-onde a ri minyak tena na bambang dudu. Aduk-aduki sampena lompo anjo onde-onde a nampa kulle mi ri pantama ri panne punna le’bami ri sanggara.


Teknologi terbaru na (versi ku nakke) antu lekba ka mo niak ri taung 2018 anne mingka tena pa na jai tau na issengi antu mi teknologi komputasi kuantum siagang perangkat keras kuantum nyata. Sebenar na lekba mo wattu na inji 2016 IBM na luncurkan platform komputasi kuantum antu ni kana ya IBM Q Experience. Wattu na inji Maret 2017 lekba mo niak tassedia akses antu ammake bahasa pemrograman Python siagang kapasitas na prosesor na lekba mo niak ri tingkat ri Mei 2017. Kabarak bajik na antu anne platform ka lekba mo niak mae ri umum. Silahkan maki daftar punna erok ki ni coba. Ni bandingkan teknologi populer lainga singkamma blockchain (teknologi antu anjati fondasi mata doek virtual ka singkamma Bitcoin).


Assidakka iami antu sala sekre amalan loe a na pabattu pahala siagang niak beberapa keutamaan ri lalangna. Salain anjo, assidakka anjari sala sekre bentuk kapadulianta mae ri tau ambutuhkan singkamma fakir miskin, anak yatim piatu iareka tau membutuhkan maraenganna. Mae ri tau allakukanga sidakka maka ia la angguppa balasan lompo battu ri karaeng ata’ala. Salain assare sidakka, sekrea ummat muslim akkiok tau maraeng untuk assidakka maka angguppa inja pahala battu ri pakkiokna. Biasana, biasana caramah tentang sidakka singkamma manfaat, keutamaan ni pabattuang mae ri Kultum iareka caramah singkat tentang sidakkah akkiok tau maraeng lalang appare kabajikang mae ri parangna tau. Teaki mallaki untuk assidakka sabak anne sidakatta tena na panjariki kasi-asi mingka sebalikna.


Nakio’mi bedeng I Samindara Baine angkana, niak anne kamma anne illak takasibbanganna anne d kalinnu. makjari nipauammi beng ri manggena angkana anne maeko napassuro nasareangpako heng tana ri Tarnbakola, talluntaunga nikatto. sitaunga nipare-pare, napakkanjaria tanrukang hiring i rayana, napakkawangia balana biring i laukna." Jari nakanamo beng anne I Samindara Baine. Talaerokkak, talaturuk-turukangak. niak tonja tanaku ri Tambakola, talluntaung tongi nikatto sitaung tonji napare-pare napakanjari tonji tanrungkang hiring i rayana, napakkawangi tonji halanak biring i laukna. toa’ se’reji massare , boek sekreji mappitirung." Jari. bodona mange paua, arnmoterekrni anne suroa. Tena naerok nitarima ri anne r Samindara, mingka anne bainea teaya. teal tau toana tea, bainea tonji tea. Jari naisenna anne I Taruk Mallintotokeng singang anne manggena angkana teai anjo bainea, nakanamo anne karaenga.


Anne niak semacam pecel lele, modalak na 35 jutaan. Nampa kulle todong franchise gerobak singkamma tahu goreng modalak 30 jutaan. Sekre na usaha tena na kaleng kaleng ta ji. Barak anjo resiko na tena na kaleng kaleng na ji tanggungi. Modalak na kulle relatif caddi, ni bagi siagang ngaseng. Jari na punna tena na kulle berkembang ya lekba mo. Sepengalaman ku nakke, usaha kamma yaa anne, tena mo na jai dudu ni pikkiriki. Anne mi kapang ni kana motivator motivator antu parek ki ki parek mi bawang. Lahh punna erok parek usaha kamma anne komoditas kamma annae, erok mikkirik apa.


Ri Kota Mangkasara, taung-taungi ri parekang acara ri allo Maulid Nabi Muhammad SAW. Teai ri Kota Makasarak poe, ri Kab. Maros Na Kab. Pangkep jai tongi acara lompo ri parekang punna battu mi Peringatan Maulid na Nabi Muhammad SAW. Anjo ri panjari ri peringati na allo lassu na nabi ta, Nabu Muhammad SAW. Biasa na jai ri parek kanre-kanreang battu ri bayao, songkolo na jai lauk-lauk na, nampa ri pantama ngaseng mi anjo ri pantenga. Le'ba anjo ri doakang mi nampa kulle ri sareang ri tau maraenga jai. Anne taung-taung ri parek lompo mentongi acara na, sanggeng na anjari adat tommi ri jai daerah ri Propinsi na Sulawesi selatan. Ri ngaseng na poe masigi pasti na peringati tongi anne Maulid ka.


Masyarakat na konservatif inji, damai tena niak macet, kebutuhan pokok na relatif ki lammorok, tingkat pekeduliaan na tinggi, kekeluargaan siagang sakring tolong menolong, welas asih na masyarakat na tinggi inji. Mingka pasti niak tong sisi negatif na mantang ri desa. Bersyukur ki punna rampik ballak anjo sannak peduli siagang bajik mae ri katte. Punna moterek ki pasti ni sarei angpau siagang kanre kanreang. Padahal nakke todong jarang ja suluk battu ri ballak. Punna tena na urgent, kah mayoritas warga na tau sallo ngaseng mo. Anne anggappa ka martabak siagang doek. Rampik ballak ku memang na punnai kebiasaan kamma anne sanggeng nakamma kamma anne.


Kanre kanreang allo allo kulle tong ni parek maraeng barakka tena ni bosan. Appallu ri ballak anjari pammile kagassingang siagang ungku. Apparek kale kaleng ta antu eroka ni pallu allo allo kulle anjari papilajarak ta tong mingka tu caradek appallu mae. Memang iyaa, pallu palluanga anjo anjo mami na pareki bosan ni sakring. Tena ja na parallu resep anjo sessayya ni parek. Sikedde ja ni ubangi siagang bahan gampanga, antu appalluanga kulle anjari bajik na nyamang. Appalluang kanrea allo allo tantu mi kulle anjari gizi allo allo ta, kah antu mi anjari battuna mae kagassingan nga. Niak anne sikekde apa kulle ni pallu ri ballak allo allo, kulle ki paraktekkan ri ballak.


Tanjung Lesung Beach Hotel anne nia' paket liburan rangkaian acarana kullei napare' taua nabesokki. Tanjung Lesung anne sallomi rikenal siagang pemandangan kassi'na kamma eksotis siagang jarakna ampikki siagang Jakarta. Paket liburanna anne nia'  aktivitas kullei napare' liburan anjari berkesan. Nia' appilajarang seni ma'batik siagang pengrajinna langsung, sunset tea time, fun golf, assapeda ri Mongilian Culture Center, Paket nganre banggi konsep Barbeque Dinner, siagang nia' live musikna. Taua kulle tongi naikuti hiburang temana magical funtastic, penampilan spesial dari band, fire show, firework interactive games, siagang doorprize. Rinni nia' tong wisata je'ne kullei akkarena banana boat, jetski, sea kayaking, snorkling, siagang diving.


Niak game nikuai game tetris. Anne wattungku cakdi sanggenna kinne kungai kijai kukarenai. Anjo game tetriska kamma niak mattung ta’sekre-sekre polongang kubik kamma huruf njari intu parallu nisusung sanggenna tala niak lo’bang. Lekbakna anjo punna tassusung bajiki, guppa maki poin. Pila’ naiki levelna pila’ laccirik tongi mattung antu polongang kubika. Njari paralluki ciniki bajik-bajik kemae kulle nibolik punna niak polongang issedek ammattung sollanna tena lo’bang anjari. Ia ngaseng tau nangaia akkarena game, nassami naissengi anne game ka nasabak anu sallo dudumi jekka mingka jai kijai peminatna sanggenna kinne. Memang towwa anjo game rioloa anu tahang dende, sanggenna kinne jaimi game beru mingka ningai kijai game salloa.


Kamma kammaya inne, empo dudu intu apa apayya tassiara mange mange. Punna nia anu bajik na kacu iareka warung porea kasiakna, liba ji tassiara informasina. Kammami pole punna nia sekre tampa kacu, bajiki nipake angalle foto. Libaji injo tassiara informasina mange mange, lalang sikali tindisji ri karamenga. Na injo taua nenne na punna bajiki nacini, manna tena tompa namangei, langsung tongi napasiara mange ri urang iareka bija pammanakanna. Sollanna bede akkulle i ni pakrencanakan sekre wattu lammangngei inne tampaka. Kammana mi injo, na ri kammayya inne, terea tampak wisata naik arenna ri internetka, nai iya mi intu na pakrapungi tau.


Robot biasa na ri pake ri jamang battala, bahaya na jamang ri ulang-ulang na ra'masa. Robot anjo se're alat mekanik kulle na pare tugas fisik ka, baji' ri pake ri pengawasang na kontrol tau ato ri pake ri program. Biasa na jai na Robot industri ri pake ri lalang bidang produksi.  Ri pake na poe robot ka antama ri tangkasangi limbah beracunga, penjelajahan na rawa laut ka na luara angkasayya, pertambangan, jamang boya na tolong ato penyelamatang na ri pake a'boya tambang. Kamma-kamma ya anne Robot mulai mi antama ri pasara' na konsumen ri bidang hiburan, na alat balla tanggayya sikamma penyedot na debua, na pa'potong rumpu' ri balla.


Punna nikasiaki gampang duduki mattung punna niak nijama atau nigaukang, manna akjappa jaki saja erok maki mattung nikasiak, lompoi kemungkinanna anjo passabakkang niak terbatas fungsional kalengta. Anjo kammayya intu kullei kajariang punna niak tau tena na aktif akgiok, atau sikekdek dudu aktipitasna. Nasabak memang tala jai tau issengi kua punna olahragaki allo allo kullei napatingka’ kabajikanna kalea siagang nakurangi resiko mattung. Anjomi ngurana tau biasayya olahraga, kullei nikua kassaki buku’na njari cakdi resiko tepo buku’ ribokona. Maraeng surang tau tala lekbaka napagiok kalenna, manna rungka kijai umurukna mingka punna kuttui akgiok, biasa toai umurukna kalengna ka tena na lentur. Njari kullei liba tepok ayakna.


Macbook Air 13 inch Mid 2013, secara spesifikasi sannak sederhana punna ni banding kan siagang laptop maraenga. Laptop ka anne na pake Intel i5 1,3 Ghz – 8 GB RAM – 512 GB SSD (sebelum na 128 GB). Kelebihan na teai ri spesifikasi na, mingka ri carita na tekamma nakke ku gappai anne laptop ka. Nakkeku sakring mi anne salah sekre na benda sannak berkesan na mae ri nakke, izinkan ma nakke ku caritai. Pertengaha 2017 wattu ku inji anjari mahasiswa, nakke ku butuhkangi laptop beru kah laptop antu ku inranga ku pake harusuk mi ni pamoterek mae ri taun na kah project anu ku jama yaa lekba mi.


Nahh, khusus ri anjo tayangan na PIK anjo wattua, nakke siagang baine ku kubela belakangi am bangung pagi pagi barak kulle ku nonton siagang ku foto kaleng ku siagang agang agang ku ri lalang layar na telepisi. Anjo foto fotot ku nakke ku upload ki mae ri Instagram : https://www.instagram.com/p/Blz0m78gAxS/?utm_source=ig_web_copy_link . Battu na rinne nakke kuukrangi percakapan ku siagang gapak ku wattu ku inji SD. “Tekamma cara na punna erok ki antama telepisi?”. Nakke ku ukrangi tojengi jawaban na bapak ku anjo. Yaa nakke lekba ma antama telepisi, mingka nakke tena ku sakringi kaleng ku anne caraddek, kulle memang beruntung ja kulle antama telepisi.


Wattu na tim wartawan battu ri acara na Hotele Claro wattu ri ubai arenna ri jappa Andi Pangeran Pettarani No. 3 Mangkasara. Ri sambutki sombere siagang pajama hotele na Claro siagang Marketing na anjo Hotele Claro arenna Bapak Ricwan Wahyudi, ia erok na terangkan sike’de arti perubahan arenna Hotele Grand Clarion anjari hotele Claro. Na kana bapak Ricwan sikamma ngaseng ji isi lalang pajama na pejabat na Hotele Claro, tetapji Wilianto Tahta na Anggiat Sinaga anjari Direktur utama na na General Manager na. Sikamma ngaseng ji riolo posisi na tena niak na ri ubah, arenna ji poe ri ubah anjari hotele Claro